ΦοροΛογιστική Ενημέρωση - Ε. 2025/2022. Οδηγίες συμπλήρωσης εντύπου Ε3 (Κατάσταση Οικονομικών Στοιχείων από Επιχειρηματική Δραστηριότητα) και Κατάστασης Φορολογικής Αναμόρφωσης φορολογικού έτους 2021.\nΕ. 2025/2022. Οδηγίες συμπλήρωσης εντύπου Ε3 (Κατάσταση Οικονομικών Στοιχείων από Επιχειρηματική Δραστηριότητα) και Κατάστασης Φορολογικής Αναμόρφωσης φορολογικού έτους 2021.\nΘΕΜΑ: Οδηγίες συμπλήρωσης εντύπου Ε3 (Κατάσταση Οικονομικών Στοιχείων από Επιχειρηματική Δραστηριότητα) και Κατάστασης Φορολογικής Αναμόρφωσης φορολογικού έτους 2021.\nΕγκύκλιος που αφορά στην παροχή οδηγιών συμπλήρωσης του εντύπου Ε3 (Κατάσταση Οικονομικών Στοιχείων από Επιχειρηματική Δραστηριότητα) και Κατάστασης Φορολογικής Αναμόρφωσης φορολογικού έτους 2021.\nΠεριεχόμενο της εγκυκλίου είναι η αποσαφήνιση κρίσιμων ζητημάτων με σκοπό την παροχή οδηγιών για την ορθή συμπλήρωση του εντύπου Ε3 (Κατάσταση Οικονομικών Στοιχείων από Επιχειρηματική Δραστηριότητα) και της Κατάστασης της Φορολογικής Αναμόρφωσης για το φορολογικό έτος 2021.\nΗ εγκύκλιος αφορά όλα τα νομικά πρόσωπα και νομικές οντότητες του άρθρου 45 του Ν.4172/2013 (Α΄ 167, εφεξής ΚΦΕ), καθώς και τις ατομικές επιχειρήσεις, ανεξάρτητα από το λογιστικό σύστημα τήρησης των βιβλίων (απλογραφικό ή διπλογραφικό) ή τον τρόπο σύνταξης των οικονομικών τους καταστάσεων (με βάση τα Διεθνή Λογιστικά Πρότυπα ή Ελληνικά Λογιστικά Πρότυπα) που εμπίπτουν στην υποχρέωση συμπλήρωσής του εντύπου Ε3 (Κατάσταση Οικονομικών Στοιχείων από Επιχειρηματική Δραστηριότητα) και της Κατάστασης της Φορολογικής Αναμόρφωσης για το φορολογικό έτος 2021.\nΣτο πλαίσιο της ανάγκης να εξασφαλιστεί η ορθή συμπλήρωση του εντύπου Ε3 (Κατάσταση Οικονομικών Στοιχείων από Επιχειρηματική Δραστηριότητα) και της Κατάστασης της Φορολογικής Αναμόρφωσης για το φορολογικό έτος 2021, παρέχονται οι ακόλουθες οδηγίες:\n1. Το έντυπο Ε3 (Κατάσταση Οικονομικών Στοιχείων από Επιχειρηματική Δραστηριότητα) και η Κατάσταση της Φορολογικής Αναμόρφωσης για το φορολογικό έτος 2021 είναι ενιαίο για όλα τα νομικά πρόσωπα και νομικές οντότητες του άρθρου 45 του Ν.4172/2013 (Α΄ 167, εφεξής ΚΦΕ), καθώς και τις ατομικές επιχειρήσεις, ανεξάρτητα από το λογιστικό σύστημα τήρησης των βιβλίων (απλογραφικό ή διπλογραφικό) ή τον τρόπο σύνταξης των οικονομικών τους καταστάσεων (με βάση τα Διεθνή Λογιστικά Πρότυπα ή Ελληνικά Λογιστικά Πρότυπα).\n2. Οι σχετικοί πίνακες συμπληρώνονται από όλες τις επιχειρήσεις, ανάλογα με την δραστηριότητά τους με εξαίρεση τον Πίνακα ΣΤ, ο οποίος συμπληρώνεται μόνο από τις ατομικές επιχειρήσεις.\n3. Στο έντυπο αυτό καταχωρούνται τα δεδομένα των βιβλίων των επιχειρήσεων όπως αυτά προκύπτουν με βάση τις διατάξεις του ν.4308/2014 (Α΄ 251).\nΕπισημαίνεται ότι τα φυσικά πρόσωπα που ασκούν επιχειρηματική δραστηριότητα καθώς και τα νομικά πρόσωπα ή νομικές οντότητες που με βάση την εικόνα που παρουσιάζουν στο Μητρώο δηλώνονται ως μη υπόχρεοι σε τήρηση βιβλίων, θα πρέπει να επικαιροποιήσουν την εικόνα τους, με βάση τα οριζόμενα στον Ν.4308/2014, αναφορικά με την υποχρέωση τήρησης βιβλίων, προκειμένου να εφαρμόζονται ορθά οι διατάξεις του άρθρου 31 του ν.3986/2011 (Α΄ 152) περί επιβολής τέλους επιτηδεύματος.\n4. Στις περιπτώσεις που το έντυπο Ε3 συμπληρώνεται υποχρεωτικά από λογιστή - φοροτεχνικό (σχετ. άρθρο 38 του ν.2873/2000 -Α΄285 και ΠΟΛ.1008/2011 - Β 136 απόφαση Υπουργού Οικονομικών όπως ισχύουν), ήτοι:\nγ) για νομικά πρόσωπα μη κερδοσκοπικού χαρακτήρα της περίπτωσης γ΄ του άρθρου 45 του ν. 4172/2013 όταν έχουν εισόδημα από επιχειρηματική δραστηριότητα πάνω από πενήντα χιλιάδες (50.000) ευρώ και τηρούν απλογραφικά λογιστικά αρχεία, καθώς και\nΒ. ΕΝΤΥΠΟ Ε3\n5. Με την Α.1032/2022 (Β 1140) Απόφαση του Διοικητή της ΑΑΔΕ για τον τύπο και περιεχόμενο του εντύπου Ε3 φορολογικού έτους 2021 κοινοποιήθηκε η μορφή και η ανάπτυξη του ως άνω εντύπου με τους δυναμικούς πίνακές του, προσαρμοσμένο στην ορολογία και τις διατάξεις των Ελληνικών Λογιστικών Προτύπων (ν.4308/2014).\n6. Στον κωδικό 006 «Ασκείτε επιχειρηματική δραστηριότητα και έχετε την εμπορική ιδιότητα » συμπληρώνεται «Ναι» μόνο από τα φυσικά πρόσωπα που ασκούν επιχειρηματική δραστηριότητα και έχουν την εμπορική ιδιότητα όπως περιγράφεται στις ΠΟΛ.1120/2014 και ΠΟΛ.1047/2015 εγκυκλίους. Στον κωδικό αυτό συμπληρώνεται «Όχι» από τα φυσικά πρόσωπα που ασκούν επιχειρηματική δραστηριότητα αλλά σύμφωνα με τα αναφερόμενα στις ανωτέρω εγκυκλίους δεν έχουν την εμπορική ιδιότητα, ήτοι ασκούν τα πρώην κατονομαζόμενα ως «ελευθέρια επαγγέλματα» του ν.2238/1994.\n7. Στον κωδικό 008 «Πλήθος υποκαταστημάτων που υπάγονται στις διατάξεις του άρθρου 31 του Ν.3986/2011» επιλέγονται από τον φορολογούμενο μέσα από αναδυόμενο παράθυρο, οι εγκαταστάσεις που δεν νοούνται ως υποκαταστήματα για τις ανάγκες επιβολής του τέλους επιτηδεύματος, σύμφωνα με τις διατάξεις του άρθρου 31 του Ν.3986/2011 (Α΄152), όπως ισχύει μετά την τροποποίησή του με την παρ. 1 του άρθρου 12 του Ν.4484/2017 (Α΄ 110) και τις οδηγίες που έχουν δοθεί με την ΠΟΛ.1156/2017 εγκύκλιο και όχι μόνο οι εγκαταστάσεις που υπάγονται στην περ.δ΄ της παρ.1 του άρθρου 2 του Ν.3874/2010 (Α΄ 151).\n8. Στον κωδικό 009 γίνεται διάκριση των ασκούντων αγροτική επιχειρηματική δραστηριότητα σε κανονικό καθεστώς Φ.Π.Α., σε ειδικό καθεστώς και σε αφανείς αγρότες χωρίς Κ.Α.Δ. (μη υπαγόμενοι ούτε στο κανονικό ούτε στο ειδικό καθεστώς Φ.Π.Α.).\n9. Ο κωδικός 011 Αγρότες- Μέλη αγροτικών συνεταιρισμών που πληρούν τις προϋποθέσεις του Ν.4673/2020 (Α΄52) συμπληρώνεται από ασκούντες αγροτική επιχειρηματική δραστηριότητα οι οποίοι είναι μέλη σε αγροτικούς συνεταιρισμούς που πληρούν τις προϋποθέσεις του Ν.4673/2020.\n10. Τονίζεται ότι ο κωδικός 009 καθώς και ο κωδικός 011 συμπληρώνεται για τις ανάγκες επιβολής/απαλλαγής του τέλους επιτηδεύματος στην ασκούμενη αγροτική επιχειρηματική δραστηριότητα.\nΗ υποχρέωση υποβολής Ε3 από τους ασκούντες αγροτική επιχειρηματική δραστηριότητα είναι ανεξάρτητη από το καθεστώς Φ.Π.Α. του φορολογούμενου ή τη συμμετοχή του ως μέλους σε συνεταιρισμό.\nΤο εισόδημα όσων ασκούν αγροτική επιχειρηματική δραστηριότητα μεταφέρεται από τον κωδ. 352 του πίνακα ΣΤ΄ στους ανάλογους κωδικούς της δήλωσης φορολογίας εισοδήματος φυσικών προσώπων Ε1 ( ΠΟΛ.1116/10.6.2015 εγκύκλιος).\n11. Στον κωδικό 010 γίνεται διάκριση των επιχειρήσεων - οντοτήτων ανάλογα με το μέγεθός τους, σύμφωνα με τα οριζόμενα στις διατάξεις των Ελληνικών Λογιστικών Προτύπων (άρθρο 2 του ν.4308/2014) και συμπληρώνεται υποχρεωτικά από τους φορολογούμενους με βάση και τις οδηγίες που έχουν δοθεί με την ΠΟΛ.1003/2014 εγκύκλιο.\n12. Ο κωδικός 011 συμπληρώνεται επίσης και από τους σχολικούς συνεταιρισμούς του άρθρου 46 του ν. 1566/1985 (Α΄ 167), για τους οποίους δεν υφίσταται υποχρέωση καταβολής τέλους επιτηδεύματος, σύμφωνα με τις διατάξεις του άρθρου 17 του ν.4577/2018 (Α΄ 199), (σχετ. ΠΟΛ.1235/2018 εγκύκλιος).\n13. Ο νέος κωδικός 012 είναι προσυμπληρωμένος και αφορά σε φορολογούμενους που έχουν υπαχθεί στις διατάξεις του άρθρου 5Γ του Ν.4172/2013 για εισόδημα από επιχειρηματική δραστηριότητα.\nΗ υπαγωγή στις συγκεκριμένες διατάξεις αποδεικνύεται με την εγκριτική Απόφαση που εκδίδεται από τον Προϊστάμενο της Δ.Ο.Υ. Κατοίκων Εξωτερικού και Εναλλακτικής Φορολόγησης Φορολογικών Κατοίκων Ημεδαπής (σχετ. Α. 1087/2021 (Β΄ 1691 και Ε.2224/2021).\nΒ .1. ΠΙΝΑΚΑΣ Α΄ : ΣΤΟΙΧΕΙΑ ΦΟΡΟΛΟΓΟΥΜΕΝΟΥ\n14. Περιλαμβάνει τα στοιχεία του φορολογούμενου - επιχείρησης (ΑΦΜ, επώνυμο, επωνυμία, ΚΑΔ, κ.λπ.).\nΗ ανάλυση του κωδικού 023 θα διενεργείται βάσει των Κ.Α.Δ όπως έχουν δηλωθεί στο υποσύστημα Μητρώου του Taxis (μέχρι 4ο βαθμό).\nΒ.2. ΠΙΝΑΚΑΣ Β: ΠΛΗΡΟΦΟΡΙΑΚΑ ΣΤΟΙΧΕΙΑ ΕΠΙΧΕΙΡΗΣΗΣ\n15. Ο πίνακας αυτός περιλαμβάνει αποκλειστικά τα πληροφοριακά στοιχεία της επιχείρησης.\nΔεν συνδέεται με τους άλλους πίνακες του εντύπου, ούτε και με τον προσδιορισμό του αποτελέσματος της επιχείρησης (κέρδος- ζημία) και συμπληρώνεται κατά περίπτωση ανάλογα με τα δεδομένα και τα στοιχεία κάθε επιχείρησης.\nΕπίσης, δεν συμπληρώνει τον κωδ. 039 «Ενεργές Ιστοσελίδες Επιχείρησης» όταν δεν διαθέτει.\n16. Στον υποπίνακα «Απασχολούμενο Προσωπικό» με βάση τις οδηγίες της Ελληνικής Στατιστικής Αρχής, ο κωδικός 025 «Αριθμός απασχολουμένων ατόμων» περιλαμβάνει τον συνολικό αριθμό ατόμων που εργάζονται στην επιχείρηση (συμπεριλαμβανομένων των εργαζομένων ιδιοκτητών, των συνεταίρων που εργάζονται κανονικά σε αυτήν και των μελών της οικογένειας που εργάζονται αμισθί), καθώς και των ατόμων που εργάζονται εκτός επιχείρησης, αλλά ανήκουν σε αυτήν και αμείβονται από αυτήν (π.χ. αντιπρόσωποι πωλήσεων, προσωπικό παράδοσης εμπορευμάτων, συνεργεία επισκευής και συντήρησης).\nΟ κωδικός αυτός συμπληρώνεται υποχρεωτικά με τον συνολικό αριθμό εργαζομένων που απασχολήθηκαν στην επιχείρηση το φορολογικό έτος 2021, ανεξαρτήτως χρονικού διαστήματος που αυτοί απασχολήθηκαν.\n17. Ο κωδικός 026 «Αριθμός μισθωτών» αφορά τον αριθμό των ατόμων που εργάζονται για έναν εργοδότη με σύμβαση απασχόλησης και λαμβάνουν αμοιβή με μορφή ημερομισθίων, μισθών, επιδομάτων, δωρεάν παροχών, πληρωμής με το κομμάτι ή αμοιβής σε είδος και αποτελεί υποσύνολο (μέρος) του κωδικού 025.\n18. Στον κωδικό 027 καταχωρείται ο αριθμός του εποχιακά απασχολούμενου προσωπικού, ο οποίος αποτελεί υποσύνολο (μέρος) του κωδικού 026.\nΣτον κωδικό 026 καταχωρεί τον αριθμό των μισθωτών που είναι 2, ενώ ο κωδικός 027 δε συμπληρώνεται γιατί δεν έχει εποχιακά απασχολούμενο προσωπικό.\n19. Η καταχώρηση ποσών στον υποπίνακα «Κριτήρια Μεγέθους Οντοτήτων άρθρου 2 Ν.4308/2014» γίνεται με βάση τις οδηγίες που έχουν δοθεί με την ΠΟΛ.1003/2014 εγκύκλιο.\nΤα πεδία του κύκλου εργασιών με τα δεδομένα των δύο προηγούμενων φορολογικών ετών εμφανίζονται προσυμπληρωμένα.\n20. Προκειμένου για την εφαρμογή του άρθρου 66 του ΚΦΕ, στον κωδικό 051 του υποπίνακα «Αλλοδαπές Εταιρείες, προκειμένου για την εφαρμογή του άρ.66 του Ν.4172/2013», καταχωρούνται: η επωνυμία, ο ΑΦΜ, η χώρα εγκατάστασης της Ελεγχόμενης Αλλοδαπής Εταιρείας, καθώς και το ποσοστό βάσει κριτηρίου της περ. α΄ παρ. 1 άρθρου 66 του ΚΦΕ στην Ελεγχόμενη Αλλοδαπή Εταιρεία, όταν η συμμετοχή της φορολογούμενης εταιρείας υπερβαίνει το 50%, τόσο στην περίπτωση άμεσης όσο και στην περίπτωση έμμεσης συμμετοχής.\n21. Ο κωδικός 037 είναι προσυμπληρωμένος, με βάση τα στοιχεία από την εφαρμογή υποβολής του συνοπτικού πίνακα ενδοομιλικών συναλλαγών και θα δίνεται η δυνατότητα τυχόν μεταβολής, προσθήκης ή διαγραφής, προκειμένου να πληρούνται οι διατάξεις του άρθρου 2 του ΚΦΕ.\n22. Στον κωδικό 038 καταχωρούνται τα στοιχεία (Α.Φ.Μ, επωνυμία, αριθμός μετοχών, ποσοστό συμμετοχής και είδος μετοχών) των μετόχων ανωνύμων εταιρειών μη εισηγμένων στο Χ.Α. όπως αυτά προκύπτουν από την τελευταία γενική συνέλευση (τακτική ή έκτακτη) της εταιρείας.\n23. Στον κωδικό 039 του υποπίνακα «Ενεργές Ιστοσελίδες Επιχείρησης» καταχωρούνται όλες οι ιστοσελίδες που είναι ενεργές κατά τον χρόνο υποβολής της δήλωσης.\n24. Στους κωδικούς 040 και 041 στους υποπίνακες «Ενεργοί Επαγγελματικοί Λογαριασμοί Επιχείρησης» και «Ενεργά Τερματικά POS» προσυμπληρώνονται οι ενεργοί επαγγελματικοί λογαριασμοί της παρ. ιη΄ του άρθρου 62 του Ν.4446/2016 (Α΄ 240) ημεδαπής και όλα τα τερματικά POS και ePOS, για τα οποία έχουν συναφθεί συμβάσεις με παρόχους υπηρεσιών πληρωμών ημεδαπής, που διέθετε η επιχείρηση για το φορολογικό έτος 2021, με βάση τα στοιχεία της Ένωσης Τραπεζών και των λοιπών παρόχων πληρωμών και θα δίνεται η δυνατότητα τυχόν προσθήκης ή διόρθωσης.\nΕπιπλέον, καταχωρούνται υποχρεωτικά και οι επαγγελματικοί λογαριασμοί αλλοδαπής, καθώς και τα POS και ePOS για τα οποία έχουν συναφθεί συμβάσεις με παρόχους υπηρεσιών πληρωμών αλλοδαπής.\n25. Στον κωδικό 042 και στον υποπίνακα «Ενεργές Ηλεκτρονικές Διευθύνσεις Αλληλογραφίας Επιχείρησης» καταχωρείται τουλάχιστον μία από τις ηλεκτρονικές διευθύνσεις αλληλογραφίας που είναι ενεργές κατά τον χρόνο υποβολής της δήλωσης και οι οποίες αφορούν την επικοινωνία της επιχείρησης με την Α.Α.Δ.Ε.\nΕπισημαίνεται ότι τόσο στις ατομικές επιχειρήσεις, όσο και στα νομικά πρόσωπα / νομικές οντότητες, η ηλεκτρονική διεύθυνση αναφέρεται αποκλειστικά διακριτά και απευθείας στην επιχείρηση και όχι σε τρίτα πρόσωπα (π.χ. λογιστές, δικηγόροι κ.α.) ή στα πρόσωπα που νομίμως την εκπροσωπούν (π.χ. νόμιμοι εκπρόσωποι, διαχειριστές κ.α.).\n26. Στον κωδικό 045 και στον υποπίνακα «Στοιχεία Συνεργαζόμενων Ηλεκτρονικών Πλατφορμών» καταχωρούνται οι ηλεκτρονικές πλατφόρμες που χρησιμοποίησαν οι επιχειρήσεις το φορολογικό έτος που αφορά η δήλωση, προκειμένου να διενεργήσουν πωλήσεις αγαθών ή παροχή υπηρεσιών, να τους παρέχονται διαφημιστικές ή λοιπές υπηρεσίες βάσει σύμβασης, καθώς επίσης και αυτές που τυχόν χρησιμοποιήθηκαν δωρεάν, αποκλειστικά όμως για την εξυπηρέτηση άσκησης της επιχειρηματικής τους δραστηριότητας.\n27. Οι κωδικοί 049 και 050 «Ο δηλών είναι:» και «Το έντυπο συμπληρώθηκε από:», αντίστοιχα, του υποπίνακα «Ιδιότητες Προσώπων Εντύπου», συμπληρώνονται κατά περίπτωση.\n28. Στο νέο κωδικό 052 αναγράφεται ο ΑΦΜ και η επωνυμία / ονοματεπώνυμο των μελών, μετόχων ή εταίρων εταιρείας ειδικού σκοπού διαχείρισης οικογενειακής περιουσίας (ΕΕΣΔΟΠ) του άρθρου 71Η του ΚΦΕ, καθώς και η σχέση των προσώπων αυτών με την ΕΕΣΔΟΠ.\nΒ.3. ΠΙΝΑΚΑΣ Γ1. ΣΥΝΟΛΟ ΕΝΟΙΚΙΩΝ ΠΟΥ ΚΑΤΑΒΛΗΘΗΚΑΝ\n29. Όσον αφορά τα καταβληθέντα ενοίκια, στον υποπίνακα αυτό αναγράφεται πέραν των μισθωμάτων που καταβάλλονται για μισθωμένες εγκαταστάσεις η τεκμαρτή δαπάνη ιδιόχρησης καθώς και ο Αριθμός Παροχής Ρεύματος των εγκαταστάσεων.\nΒ.4. ΠΙΝΑΚΑΣ Γ2. ΣΤΟΙΧΕΙΑ ΑΓΡΟΤΙΚΩΝ ΕΠΙΔΟΤΗΣΕΩΝ - ΕΝΙΣΧΥΣΕΩΝ ΠΟΥ ΕΙΣΠΡΑΧΘΗΚΑΝ ΚΑΤΑ ΤΟ ΦΟΡΟΛΟΓΙΚΟ ΕΤΟΣ\n30. Σύμφωνα με τις διατάξεις του τελευταίου εδάφιου της παρ. 1 του άρθρου 21 του ΚΦΕ όπως αυτό αντικαταστάθηκε με τις διατάξεις του άρθρου 112 (Μέρος Β, παράγραφος 3) του Ν.4387/2016 (Α΄ 85), ειδικά, για τους ασκούντες ατομική αγροτική επιχειρηματική δραστηριότητα, στον προσδιορισμό του κέρδους από επιχειρηματική δραστηριότητα περιλαμβάνονται εκ των άμεσων ενισχύσεων του Πυλώνα I της Κοινής Γεωργικής Πολιτικής, όπως αυτές ορίζονται, μόνο η βασική ενίσχυση καθώς και, κατά το ποσό που υπερβαίνουν τις δώδεκα χιλιάδες (12.000) ευρώ, οι πράσινες και συνδεδεμένες ενισχύσεις.\nΟι αγροτικές αποζημιώσεις (κωδ. 070) στο σύνολό τους δεν περιλαμβάνονται στον προσδιορισμό του κέρδους από επιχειρηματική δραστηριότητα.\nΟι βεβαιώσεις του ΟΠΕΚΕΠΕ για τις επιδοτήσεις που αφορούν στο έτος 2021 θα φέρουν ακριβή χαρακτηρισμό για τον ορθό φορολογικό χειρισμό τους.\n31. Με βάση τις ανωτέρω διατάξεις, η βασική ενίσχυση φορολογείται από το πρώτο ευρώ, ενώ οι πράσινες και οι συνδεδεμένες φορολογούνται μόνο κατά το μέρος που, αθροιζόμενες, υπερβαίνουν τις δώδεκα χιλιάδες (12.000) ευρώ. Ωστόσο, κάθε περίπτωση αγροτικής επιδότησης / ενίσχυσης αναγράφεται υποχρεωτικά στην πρώτη σελίδα του εντύπου Ε3, αρχικά, για πληροφοριακούς σκοπούς (Πίνακας Γ2, κωδικοί 071, 072, 073, 074, 075, 076, 077, 078, 079 και 080).\nΤο ποσό της βασικής ενίσχυσης (κωδ. 071) καθώς και το άθροισμα των πράσινων (κωδ. 072) και συνδεδεμένων ενισχύσεων (κωδ. 073) για το μέρος άνω των 12.000 ευρώ, μεταφέρεται στον κωδ. 362 του πίνακα Ζ1 και στον κωδ. 322 του πίνακα Δ8, για να προσμετρηθούν στη διαμόρφωση του κέρδους από αγροτική επιχειρηματική δραστηριότητα.\nΤα στοιχεία αυτά προέρχονται από την ηλεκτρονική πληροφόρηση που λαμβάνεται από τον ΟΠΕΚΕΠΕ μέσω της αποστολής αρχείων.\nΣημειώνεται ότι οι τρεις αυτές κατηγορίες αποτελούν εισοδηματικές ενισχύσεις.\nΠεραιτέρω, οι λοιπές περιπτώσεις εισοδηματικών επιδοτήσεων/ενισχύσεων, (κωδικοί 075, 077 και 080), η πρόωρη συνταξιοδότηση (κωδικός 078), καθώς και το μέρος των πρασίνων και συνδεδεμένων που δε λήφθηκε υπόψη κατά τον προσδιορισμό του κέρδους (αθροιζόμενες δηλαδή μέχρι τις 12.000 ευρώ), δύνανται να καλύπτουν τεκμήρια.\nΤα ποσά αυτά αναγράφονται στους κωδ. 659/660 του πίνακα 6 του Εντύπου Ε1 της δήλωσης φόρου εισοδήματος.\nΑντιθέτως, οι αγροτικές αποζημιώσεις (κωδικός 070) και τα ποσά των επενδυτικών ενισχύσεων/επιδοτήσεων (κωδικοί 074, 076 και 079) συμπληρώνονται για πληροφοριακούς λόγους και δεν δύνανται να καλύπτουν τεκμήριο (σχετ. η ΠΟΛ. 1116/2015 εγκύκλιος).\nΕιδικά οι αγροτικές ενισχύσεις (κωδικός 081) που καταβάλλονται από τον ΟΠΕΚΕΠΕ στο πλαίσιο δράσεων αντιμετώπισης των επιπτώσεων του κορωνοϊού COVID-19 στον πρωτογενή τομέα είναι αφορολόγητες και δεν λαμβάνονται υπόψη κατά τον υπολογισμό της Ειδικής Εισφοράς Αλληλεγγύης ( άρθρο 146 του Ν.4764/2020 -Α΄256).\nΤα ποσά των ενισχύσεων αυτών αναγράφονται στην νέα περίπτωση των κωδικών 657 - 658 του Πίνακα 6 του εντύπου Ε1 της δήλωσης φορολογίας εισοδήματος («Εκτακτες αμοιβές, επιχορηγήσεις και οικονομικές ενισχύσεις που χορηγήθηκαν στους ασκούντες αγροτική δραστηριότητα στο πλαίσιο αντιμετώπισης των συνεπειών του κινδύνου διασποράς του COVID-19») και δύνανται να καλύπτουν τεκμήρια.\n32. Με την παρ.1 του άρθρου 33 του Ν.4772/2021 (Α΄17), προστέθηκε δεύτερο εδάφιο στην παρ.4 του άρθρου 8 του ΚΦΕ, με το οποίο ορίζεται ότι κατεξαίρεση για τις αγροτικές ενισχύσεις και επιδοτήσεις που εισπράττονται στα φορολογικά έτη που αρχίζουν από 1η.1.2021 και μετά ( άρθρο 49 Ν.4772/2021) χρόνος κτήσης του εισοδήματος θεωρείται ο χρόνος της είσπραξής τους, εκτός από την περίπτωση που εισπράττονται αναδρομικά κατόπιν ένστασης ή δικαστικής απόφασης, όπου χρόνος κτήσης τους δύναται να θεωρείται και o χρόνος στον οποίο ανάγονται.\nΗ ως άνω διάταξη ισχύει και για τα νομικά πρόσωπα ή τις νομικές οντότητες που εισπράττουν αγροτικές ενισχύσεις και επιδοτήσεις.\n33. Για την ειδική περίπτωση όπου βάσει της ανωτέρω διάταξης, ο φορολογούμενος επιθυμεί να φορολογηθούν στο τρέχον έτος οι αναδρομικές αγροτικές επιδοτήσεις που έχουν εισπραχθεί κατόπιν δικαστικής απόφασης ή ένστασης, έχει εισαχθεί νέος κωδικός 082.\nΟ κωδικός αυτός προσυμπληρώνεται με βάση την επιλογή του φορολογούμενου στον εσωτερικό υποπίνακα των αγροτικών επιδοτήσεων σχετικά με το χρόνο φορολόγησης των αναδρομικών που έχουν εισπραχθεί κατόπιν δικαστικής απόφασης ή ένστασης.\nΠεραιτέρω διευκρινίζεται ότι η παραπάνω επιλογή θα αφορά τις επιδοτήσεις ανά είδος.\nΕίναι σαφές ότι με την ως άνω εγγραφή στον 082, τα ποσά αυτά λαμβάνονται υπόψη στις φορολογικές υποχρεώσεις του τρέχοντος έτους.\nΣημειώνεται, ότι η ως άνω επιλογή είναι οριστική και δεν δύναται να ανακληθεί.\n34. Επισημαίνεται ότι θα αναρτηθούν οι αγροτικές επιδοτήσεις - ενισχύσεις που εισπράχθηκαν κατά το έτος 2021 και αφορούν είτε το ίδιο, είτε προγενέστερα φορολογικά έτη με βάση στοιχεία του ΟΠΕΚΕΠΕ, προκειμένου να διευκολυνθεί η συμπλήρωση του εντύπου.\nΒ.5. ΠΙΝΑΚΑΣ Δ. ΟΙΚΟΝΟΜΙΚΑ ΔΕΔΟΜΕΝΑ ΕΠΙΧΕΙΡΗΣΕΩΝ (Απλογραφικά - Διπλογραφικά Βιβλία)\n35. Στον πίνακα Δ΄ προσδιορίζονται τα αποτελέσματα (κέρδη- ζημίες) των επιχειρήσεων (με απλογραφικά- διπλογραφικά) καθώς και των υπόχρεων που απαλλάσσονται από τήρηση λογιστικών αρχείων (βιβλίων και στοιχείων).\nΠεραιτέρω, ο πίνακας Δ΄ χρησιμοποιείται και για τον υπολογισμό του εισοδήματος των ασκούντων επιχειρηματική δραστηριότητα, όταν πληρούν τις προϋποθέσεις της περίπτωσης στ΄ της παραγράφου 2 του άρθρου 12 του ΚΦΕ και φορολογούνται ως μισθωτοί (εργαζόμενοι με μπλοκάκι).\nΣτον κλάδο της «παροχής υπηρεσιών» περιλαμβάνεται κάθε εμπορική επιχείρηση με αντίστοιχο κλάδο, καθώς και τα πρώην κατονομαζόμενα ελευθέρια επαγγέλματα (σχετ. ΠΟΛ.1047/2015 ).\nΕπισημαίνεται ότι πριν από την καταχώρηση ποσών στον πίνακα Δ΄, απαιτείται να έχουν πρώτα συμπληρωθεί οι κωδικοί του πίνακα Ζ .\nΗ καταχώρηση ποσών στον πίνακα Ζ πραγματοποιείται από όλους τους υπόχρεους, ανεξάρτητα της κατηγορίας των βιβλίων (απλογραφικά, διπλογραφικά) και του σχεδίου των λογαριασμών που τηρούν, καθόσον τα ποσά που καταχωρούνται στον πίνακα Ζ μεταφέρονται για τον προσδιορισμό των αποτελεσμάτων στον πίνακα Δ΄.\n36. Ειδικότερα, οι κωδικοί 100, 200, 300 και 400 «Πωλήσεις αγαθών και παροχής υπηρεσιών» ανά κλάδο δραστηριότητας, συμπληρώνονται με ποσά που μεταφέρονται από τους αντίστοιχους κωδικούς 161, 261, 361 και 461 του υποπίνακα Ζ1.\nΟι αγορές καταχωρούνται στον πίνακα Δ΄ με την ανάλυση των αντίστοιχων εσωτερικών υποπινάκων (κωδικοί 102, 202, 302 και 313), ενώ τα έξοδα καταχωρούνται καταρχήν στον πίνακα Ζ όπως επίσης και στον πίνακα Δ΄, με βάση την ανάλυση της επιχείρησης ανά δραστηριότητα (εμπορική- παραγωγική κ.ο.κ).\n37. Όσον αφορά τον μερισμό των κοινών δαπανών (λοιπά έξοδα παραγωγής, λοιπά έξοδα εμπορικής δραστηριότητας), αυτές καταχωρούνται με βάση τα δεδομένα των βιβλίων των επιχειρήσεων.\n38. Τα ποσά που έχουν καταχωρηθεί στους κωδικούς 106, 205, 210, 305, 310 και 318 «Ιδιοπαραγωγή παγίων - Αυτοπαραδόσεις - Καταστροφές αποθεμάτων» για τους κλάδους της «Εμπορικής δραστηριότητας», «Παραγωγικής δραστηριότητας» και «Αγροτικής - Βιολογικής δραστηριότητας» αντίστοιχα αφαιρούνται από τον υπολογισμό του κόστους για τον προσδιορισμό του μικτού κέρδους της επιχείρησης.\nΔηλαδή, αν για το φορολογικό έτος 2021, η επιχείρηση δεν είναι υπόχρεη σε σύνταξη απογραφής και δεν έχει προβεί σε προαιρετική απογραφή βάσει των διατάξεων του ν.4308/2014, το κόστος πωληθέντων προσδιορίζεται μόνο από τις αγορές, με μηδενικό απόθεμα τέλους και μηδενικό απόθεμα αρχής.\n39. Στους κωδικούς 125, 225, 325 και 425 «Αποσβέσεις» του Δ11 καταχωρούνται οι αποσβέσεις που δεν έχουν ενσωματωθεί στο κόστος πωληθέντων, προκειμένου να υπολογιστούν τα «Αποτελέσματα προ φόρων και τόκων EBIT».\n40. Επισημαίνεται ότι στον πίνακα Δ (Δ10-Κωδ: 124, 224, 324, 424 και 524), ο υπολογισμός του δείκτη EBITDA προκύπτει από το άθροισμα του EBIT (Δ12-Κωδ:126, 226, 326, 426 και 526) και των αντίστοιχων κωδικών των αποσβέσεων (Δ11-Κωδ:125, 225, 325, 425 και 525) πλέον όσων από αυτές έχουν ενσωματωθεί στο λειτουργικό κόστος, ποσό δηλαδή αποσβέσεων που προκύπτει με βάση τους κωδικούς 187, 287, 387, 487 και 587 που έχουν δηλωθεί στο πίνακα Ζ2 και γίνεται αυτόματα από την ηλεκτρονική εφαρμογή.\n41. Στους κωδικούς 130, 230, 330 και 430 υπολογίζεται το ποσοστό μικτού κέρδους επί πωλήσεων, το οποίο υπολογίζεται ως ποσοστό μετά τη διαίρεση των κωδικών 121,221,321 και 421 του πίνακα Δ7 με τους αντίστοιχους κωδικούς 100,200,300 και 400 του πίνακα Δ1.\n42. Στους κωδικούς 131, 231, 331 και 431 υπολογίζεται το ποσοστό μικτού κέρδους επί κόστους, το οποίο υπολογίζεται ως ποσοστό μετά τη διαίρεση των κωδικών 121, 221, 321 και 421 του πίνακα Δ7 με τους αντίστοιχους κωδικούς 120, 220, 320 και 420 του πίνακα Δ6.\n43. Στους κωδικούς 132, 232, 332 και 432 υπολογίζεται το ποσοστό καθαρού κέρδους επί πωλήσεων, το οποίο υπολογίζεται ως ποσοστό μετά τη διαίρεση των κωδικών 129, 229, 329 και 429 του πίνακα Δ15 με τους αντίστοιχους κωδικούς 100, 200, 300 και 400 του πίνακα Δ1.\nΒ.6. ΠΙΝΑΚΑΣ Ε. ΠΡΟΣΩΡΙΝΩΝ ΔΙΑΦΟΡΩΝ ΜΕΤΑΞΥ ΦΟΡΟΛΟΓΙΚΗΣ - ΛΟΓΙΣΤΙΚΗΣ ΒΑΣΗΣ\n44. Στον πίνακα Ε καταχωρούνται οι προσωρινές διαφορές μεταξύ λογιστικής αξίας, για τις επιχειρήσεις που τηρούν τα βιβλία τους με βάση τα Διεθνή Λογιστικά Πρότυπα (Δ.Λ.Π) ή τα Ελληνικά Λογιστικά Πρότυπα (Ε.Λ.Π.) και φορολογικής αξίας, όπως αυτές προκύπτουν με βάση τις διατάξεις του ΚΦΕ.\nΣτην συνέχεια, στη στήλη «Διαφορές» και ειδικότερα στους κωδικούς 722, 730, υπολογίζονται από το σύστημα οι διαφορές (θετικές - αρνητικές) για τους λογαριασμούς εσόδων με βάση τα δεδομένα που αναγράφονται στους εσωτερικούς υποπίνακες των κωδικών 706 και 714, ενώ στους κωδικούς 723, 731, υπολογίζονται οι αντίστοιχες διαφορές για τους λογαριασμούς εξόδων με βάση τα δεδομένα που αναγράφονται στους εσωτερικούς υποπίνακες των κωδικών 707 και 715, προκειμένου στη συνέχεια να μεταφερθεί το σύνολο των διαφορών (θετικών - αρνητικών) από τους κωδικούς 732 και 733 στους αντίστοιχους κωδικούς 118 και 119 του εντύπου Ν. Προκειμένου για ατομικές επιχειρήσεις τα ποσά των κωδικών 732 και 733 καταχωρούνται στους κωδικούς 141, 241, 341 και 441 καθώς και 142, 242, 342 και 442 του πίνακα ΣΤ του εντύπου Ε3 κατά περίπτωση.\n45. Τέλος, στους αντίστοιχους κωδικούς 716, 724, 717, 725, 718, 726, 719,727, 720, 728, 721 και 729 δεν υπολογίζονται διαφορές με βάση τα δεδομένα της λογιστικής - φορολογικής βάσης καθόσον οι διαφορές αυτές αφορούν λογαριασμούς ενεργητικού - παθητικού, οι οποίες δεν λαμβάνονται υπόψη για τον προσδιορισμό των φορολογικών αποτελεσμάτων του τρέχοντος φορολογικού έτους στο έντυπο Ν και στον πίνακα ΣΤ του εντύπου Ε3 για τις ατομικές επιχειρήσεις.\nΒ.7. ΠΙΝΑΚΑΣ ΣΤ . ΠΡΟΣΔΙΟΡΙΣΜΟΣ ΦΟΡΟΛΟΓΗΤΕΩΝ ΚΕΡΔΩΝ ΑΤΟΜΙΚΩΝ ΕΠΙΧΕΙΡΗΣΕΩΝ (Απλογραφικά - Διπλογραφικά Βιβλία)\n46. Ο πίνακας αυτός συμπληρώνεται αποκλειστικά και μόνο από τις ατομικές επιχειρήσεις ανεξάρτητα αν τηρούν απλογραφικά ή διπλογραφικά βιβλία προκειμένου να μεταφερθούν τα φορολογητέα καθαρά αποτελέσματα στη δήλωση φορολογίας εισοδήματος φυσικών προσώπων (έντυπο Ε1).\n47. Στους κωδικούς 140, 240, 340, 440 «Αποτελέσματα προ φόρου» για τους κλάδους Εμπορική δραστηριότητα / Παραγωγική δραστηριότητα / Αγροτική - Βιολογική δραστηριότητα / Παροχή Υπηρεσιών αντίστοιχα, μεταφέρονται τα ποσά των κωδικών 129, 229, 329 και 429 «Αποτελέσματα προ φόρων» (Δ15) του πίνακα Δ΄, για την ανάλογη φορολογική προσαρμογή (αναμόρφωση), αν βέβαια υφίσταται τέτοιο θέμα με βάση τα βιβλία της επιχείρησης και τη φορολογική νομοθεσία.\nΣτη συνέχεια, μετά την τυχόν προσαρμογή (αναμόρφωση) που προκύπτει από τον πίνακα Ε, από τη κατάσταση της φορολογικής αναμόρφωσης (κωδ. 2100) και από τους λοιπούς κωδικούς του πίνακα ΣΤ, το άθροισμα των κωδικών 152, 252 και 452 «Φορολογητέα καθαρά αποτελέσματα από επιχειρηματική δραστηριότητα» μεταφέρεται στους κωδικούς 401 - 402 και 413 - 414 (κέρδη- ζημίες) από την άσκηση επιχειρηματικής δραστηριότητας του πίνακα 4Γ2, του Ε1.\n48. Τέλος, το ποσό του κωδικού 453 «Καθαρό εισόδημα περ. στ΄ παραγρ.2 άρθρου 12 ν.4172/2013», μεταφέρεται στους κωδικούς 307 - 308 του υποπίνακα 4Α του Ε1 για να φορολογηθεί ως εισόδημα από μισθωτή εργασία. Για τα πρόσωπα αυτά η μοναδική δαπάνη που εκπίπτει από τα ακαθάριστα έσοδά τους είναι οι ασφαλιστικές εισφορές που καταβλήθηκαν και εκπίπτουν με βάση τα αναφερόμενα στην ΠΟΛ.1113/2015 εγκύκλιο.\nΗ δαπάνη αυτή που περιλαμβάνεται στον κωδικό 401 του πίνακα Δ΄(Δ5) έχει μεταφερθεί από τον κωδικό 485 «Διάφορα λειτουργικά έξοδα» του πίνακα Ζ (υποπίνακας Ζ2 -Σύνολο Εξόδων- Ασφαλιστικές Εισφορές Αυτοαπασχολουμένων επιλογή 7).\nΣτον πίνακα ΣΤ επισημαίνονται τα ακόλουθα:\n49. Στους κωδικούς 144, 244, 344 και 444 «Μείον: Αφορολόγητα έσοδα», μεταφέρονται τα δεδομένα που καταχωρούνται, κατά περίπτωση, στην ανάπτυξη του σχετικού Υποπίνακα που έχει δημιουργηθεί, στον οποίον περιλαμβάνονται ποσά, που καταβάλλονται βάσει της κείμενης νομοθεσίας και ορίζονται ως αφορολόγητα και πιο συγκεκριμένα:\n• τα ποσά των αποζημιώσεων ειδικού σκοπού της παρ.1 του άρθρου όγδοου της από 20.3.2020 ΠΝΠ (Α΄68) όπως αυτή κυρώθηκε το άρθρο 1 του ν.4683/2020 (Α΄83)\n• τα ποσά της ενίσχυσης που χορηγείται με τη μορφή αυξημένης αποζημίωσης ειδικού σκοπού του άρθρου 28 του Ν.4797/2021 (Α΄ 66) προς επιχειρήσεις που επλήγησαν οικονομικά λόγω της εμφάνισης και διάδοσης του κορωνοϊού,\n• τα ποσά των επιχορηγήσεων / ενισχύσεων που καταβάλλονται σε επιχειρήσεις που επλήγησαν από θεομηνίες / φυσικές καταστροφές και ειδικότερα:\ni. η οικονομική ενίσχυση που καταβάλλεται στους πληγέντες που περιέρχονται ή περιήλθαν προσωρινά ή μόνιμα σε κατάσταση έκτακτης ανάγκης εξαιτίας των φυσικών καταστροφών που προκλήθηκαν από την πορεία του μεσογειακού κυκλώνα «Ιανός» και τις συνακόλουθες πλημμύρες στις 18ης και 19ης Σεπτεμβρίου 2020 τα (άρθρο 1 και 2 του Ν. 4728/2020 - Α΄186),\nii. η ενίσχυση που καταβάλλεται στους πληγέντες που περιήλθαν προσωρινά ή μόνιμα σε κατάσταση έκτακτης ανάγκης εξαιτίας των πλημμυρών που έπληξαν τις περιοχές της Περιφερειακής Ενότητας Εύβοιας στις 8 και 9 Αυγούστου 2020 (άρθρο ενδέκατο και δωδέκατο της από 22.8.2020 Πράξης Νομοθετικού Περιεχομένου, η οποία κυρώθηκε με το άρθρο 2 του Ν. 4722/2020 - Α΄177)\niii. η ενίσχυση πρώτης αρωγής η οποία δύναται να χορηγείται στις επιχειρήσεις που πλήττονται από θεομηνίες (άρθρο 6 του Ν. 4797/2021 - Α΄66).\niv. η επιχορήγηση για την αντιμετώπιση των ζημιών από το Πρόγραμμα Δημοσίων Επενδύσεων η οποία δύναται να παρέχεται στις επιχειρήσεις που πλήττονται από θεομηνίες ( άρθρο 4 του Ν. 4797/2021 - Α΄66)\nv. η οικονομική ενίσχυση που καταβάλλεται στους πληγέντες που περιέρχονται ή περιήλθαν, προσωρινά ή μόνιμα, σε κατάσταση έκτακτης ανάγκης εξαιτίας των πυρκαγιών που εκδηλώθηκαν από την 27η Ιουλίου 2021 έως την δημοσίευση της ως άνω ΠΝΠ (13.8.2021) (άρθρο δέκατο, δωδέκατο και δέκατο πέμπτο της ΠΝΠ της 13.8.2021 η οποία κυρώθηκε με το άρθρο 2 του Ν. 4824/2021 -Α156)\nvi. η πρώτη αρωγή έναντι στεγαστικής συνδρομής με τη μορφή έκτακτης εφάπαξ ενίσχυσης που καταβάλλεται για ζημιές σε επαγγελματικές κτιριακές εγκαταστάσεις πληγέντων και η εφάπαξ έκτακτη οικονομική ενίσχυση επιχειρήσεων έναντι επιχορήγησης που καταβάλλεται σε πληγείσες επιχειρήσεις που περιέρχονται ή περιήλθαν, προσωρινά ή μόνιμα, σε κατάσταση έκτακτης ανάγκης εξαιτίας του σεισμού που εκδηλώθηκε την 27η Σεπτεμβρίου 2021 σε περιοχές της Κρήτης (άρθρο εξηκοστό πέμπτο και εξηκοστό έβδομο ν.4839/2021 - Α΄181).\nvii. τα ποσά που χορηγούνται με τη μορφή επιχορήγησης προς επιχειρήσεις που επλήγησαν λόγω της εμφάνισης και διάδοσης του κορωνοϊού COVID-19, υπέστησαν μεγάλες οικονομικές απώλειες, οι οποίες επιτάθηκαν από φυσικές καταστροφές που εκδηλώθηκαν εντός του έτους 2021 και έχουν έδρα ή υποκατάστημα σε περιοχές που επλήγησαν από τις εν λόγω φυσικές καταστροφές, βάσει του Προσωρινού Πλαισίου της Ευρωπαϊκής Επιτροπής ( άρθρο 21 Ν.4859/2021 - Α΄22).\nviii. τυχόν λοιπές αφορολόγητες ενισχύσεις - επιχορηγήσεις σε πληγέντα φυσικά πρόσωπα που περιέρχονται προσωρινά ή μόνιμα σε κατάσταση έκτακτης ανάγκης εξαιτίας θεομηνιών / φυσικών καταστροφών κλπ.\n• τα ποσά των αποζημιώσεων που καταβάλλονται δυνάμει της υπ΄ αρ.8825/12.6.2020 κοινής απόφασης των Υπουργών Οικονομικών και Τουρισμού (Β΄ 2270) για τη μίσθωση τουριστικών καταλυμάτων προκειμένου να χρησιμοποιηθούν αποκλειστικά για την προσωρινή διαμονή φυσικών προσώπων στο πλαίσιο αντιμετώπισης του κινδύνου μετάδοσης του κορωνοϊού COVID-19 ( άρθρο 36 του Ν.4753/2020 - Α΄227) καθώς επίσης και τα ποσά της αποζημίωσης που καταβάλλεται για τη μίσθωση τουριστικών καταλυμάτων έτους 2021 για την κάλυψη αναγκών δημόσιας υγείας ( άρθρο 121 ν. 4790/2021 - Α΄48),\n• το ποσό της ενίσχυσης που καταβάλλεται στο πλαίσιο της συγχρηματοδοτούμενης από το ΕΣΠΑ δράσης «Επιχορήγηση Επιχειρήσεων Εστίασης για την Προμήθεια Θερμαντικών Σωμάτων Εξωτερικού Χώρου» που εγκρίθηκε με την υπ΄ αριθμ. 7141/1576/Α3/30.12.2020 απόφαση του Υφυπουργού Ανάπτυξης και Επενδύσεων, σύμφωνα με τις διατάξεις του άρθρου 55 του Ν.4758/2020 (Α΄242),\n• το ποσό το οποίο ωφελείται επιχείρηση από τη διαγραφή ή ρύθμιση μέρους ή του συνόλου των χρεών της κατ΄ εφαρμογή των διατάξεων του άρθρου 99 επ. Πτωχευτικού Κώδικα) και του άρθρου 170 Ν.4738/2020 (Α΄207), το οποίο δεν αποτελεί φορολογητέο εισόδημα και στην περίπτωση που το φυσικό πρόσωπο που ασκεί επιχειρηματική δραστηριότητα τηρεί απλογραφικά βιβλία παρακολουθείται εξωλογιστικά (σχετ. Ε.2164/2020 εγκύκλιος),\n• το ποσό της ενίσχυσης του άρθρου 146 του Ν.4764/2020 (Α΄ 256) που καταβάλλεται σε φυσικά πρόσωπα στο πλαίσιο δράσεων αντιμετώπισης των επιπτώσεων του κορωνοϊού COVID-19 στον πρωτογενή τομέα.\n• το ποσό της ενίσχυσης που έλαβαν, σύμφωνα με τις διατάξεις του άρθρου 111 του Ν.4714/2020 (Α΄ 148), όπως αντικαταστάθηκε με την παρ. 1 του άρθρου 139 του Ν.4764/2020 , τα τουριστικά γραφεία και οι τουριστικές επιχειρήσεις οδικών μεταφορών που διαθέτουν ειδικά τουριστικά λεωφορεία δημόσιας χρήσης, καθώς και τα τουριστικά γραφεία που διαθέτουν και έχουν θέσει σε κυκλοφορία τουριστικά τρένα, οι οποίες πλήττονται από τον αναγκαστικό περιορισμό των οδικών και σιδηροδρομικών επιβατικών μεταφορών εξαιτίας μέτρων κρατικής παρέμβασης, που αποσκοπούν στον περιορισμό των επιπτώσεων της πανδημίας COVID-19,\n• το ποσό της ενίσχυσης με τη μορφή επιδότησης παγίων δαπανών, στο πλαίσιο της στήριξης για τις μη καλυπτόμενες δαπάνες σύμφωνα με τις διατάξεις του άρθρου 29 του Ν.4772/2021 (Α΄17),\n• το ποσό της ενίσχυσης που δεν επιστρέφεται στο Ελληνικό Δημόσιο από τις επιχειρήσεις που έχουν υπαχθεί στο καθεστώς ενίσχυσης με τη μορφή επιστρεπτέας προκαταβολής, λόγω της εμφάνισης και διάδοσης του κορωνοϊού COVID-19 (άρθρο τρίτο Ν.4684/2020 - Α΄84),\n• το ποσό της ζημιάς που καλύπτεται από το ασφαλιστήριο συμβόλαιο και καταβάλλεται από την ασφαλιστική εταιρεία σε ασφαλισμένες επιχειρήσεις (άρθρο 5 Ν.4797/2021 - Α΄66),\n• το ποσό της ενίσχυσης στο πλαίσιο της συγχρηματοδοτούμενης από το ΕΣΠΑ δράσης "e-λιανικό - επιχορήγηση υφιστάμενων ΜμΕ επιχειρήσεων του κλάδου του λιανεμπορίου, για την ανάπτυξη / αναβάθμιση και διαχείριση ηλεκτρονικού καταστήματος ( άρθρο 222 Ν.4782/2021 - Α΄36),\n• το ποσό της αποζημίωσης που καταβάλλεται σε ιδιωτικές κλινικές και θεραπευτήρια, που δεσμεύθηκαν αναγκαστικά και εν συνόλω από το Δημόσιο για την κάλυψη της έκτακτης και επιτακτικής ανάγκης δημόσιας υγείας και προστασίας του κοινωνικού συνόλου από την έξαρση του κορωνοϊού COVID-19 (άρθρο 4 της από 25/02/2020 ΠΝΠ που κυρώθηκε με το άρθρο 1 ν.4682/2020 (Α΄76), άρθρο 42 του Ν. 4790/2021 και άρθρο 53 Ν.4812/2021 ).\n• το ποσό των ενισχύσεων που καταβάλλονται στο πλαίσιο των συγχρηματοδοτούμενων από το ΕΣΠΑ δράσεων «Επιχορήγηση αυτοαπασχολούμενων δικηγόρων», «Επιδότηση κεφαλαίου κίνησης πληττόμενων από την πανδημία τουριστικών επιχειρήσεων φιλοξενίας» και «Επιχορήγηση υφιστάμενων επιχειρήσεων γυμναστηρίων, παιδότοπων» ( άρθρο 32 Ν. 4801/2021 - Α83),\n• το ποσό της ενίσχυσης που καταβάλλεται στο πλαίσιο της χρηματοδοτούμενης από το Πρόγραμμα Δημοσίων Επενδύσεων δράσης «Επιδότηση κεφαλαίου κίνησης σε επιχειρήσεις εστίασης για προμήθεια πρώτων υλών» (σχετ. άρθρο 76 Ν.4796/2021 - Α΄63),\n• το ποσό της ενίσχυσης που καταβάλλεται στο πλαίσιο της χρηματοδοτούμενης από το Πρόγραμμα Δημοσίων Επενδύσεων δράσης «Ενίσχυση επιχειρήσεων που παρέμειναν κατ΄ εξαίρεση σε αναστολή λειτουργίας κατά την περίοδο των Χριστουγέννων 2020 λόγω τοπικής ισχύος μέτρων νια τον περιορισμό της διασποράς του κορωνοϊού COVID-19» (άρθρο όγδοο του Ν. 4787/2021 - Α΄44),\n• το ποσό της οικονομικής ενίσχυσης με τη μορφή οικονομικής κάλυψης θέσεων θεατή / εισιτηρίου, από τον Κρατικό Προϋπολογισμό ( άρθρο 70 Ν.4745/2020 - Α΄214),\n• τα ποσά των κατ' αποκοπήν αποζημιώσεων που καταβάλλει ο e-ΕΦΚΑ στους πιστοποιημένους επαγγελματίες που συμπράττουν, στη διαδικασία απονομής συνταξιοδοτικών παροχών ( άρθρο 255 Ν. 4798/2021 - Α΄68)\n• τα ποσά της εφάπαξ οικονομικής ενίσχυσης στους ιδιοκτήτες ίππων, τους προπονητές και τους αναβάτες δρομώνων ίππων, λόγω της αναστολής των ιπποδρομιών και του ιπποδρομιακού στοιχηματισμού, εξαιτίας της πανδημίας του κορωνοϊού COVID-19, σύμφωνα με τους όρους και τις προϋποθέσεις του κανονισμού de minimis 1407/2013 ( άρθρο 23 Ν.4859/2021 - Α΄228).\n• τα ποσά της ενίσχυσης που καταβάλλονται στο πλαίσιο της συγχρηματοδοτούμενης από το ΕΣΠΑ δράσης «Επιχορήγηση επιχειρήσεων παροχής λογιστικών και φοροτεχνικών υπηρεσιών» ( άρθρο 73 Ν.4864/2021 - Α΄237).\n• το ποσό των αφορολόγητων εσόδων των ατομικών πλοιοκτητριών αλιευτικών επιχειρήσεων το οποίο προκύπτει από την εκμετάλλευση αλιευτικών πλοίων που φορολογούνται με το τέλος αλιευτικών πλοίων του άρθρου 57 του Ν.4646/2019.\nΣημειώνεται ότι, στους αλιείς - πλοιοκτήτες αλιευτικών πλοίων επιβάλλεται τέλος υπέρ του Δημοσίου με βάση το μήκος αυτών, σύμφωνα με τις διατάξεις του άρθρου 57 του Ν.4646/2019.\nΓια τα ανωτέρω πρόσωπα καθίσταται υποχρεωτική η υποβολή και συμπλήρωση του εντύπου Ε3.\nΟ προσδιορισμός των κερδών γίνεται με σκοπό τον υπολογισμό της ειδικής εισφοράς αλληλεγγύης του άρθρου 43Α του ΚΦΕ.\nΣυνεπώς, έσοδα και δαπάνες καταχωρούνται επί του ΠΙΝΑΚΑ Ζ ΓΕΝΙΚΕΣ ΟΙΚΟΝΟΜΙΚΕΣ ΠΛΗΡΟΦΟΡΙΕΣ (Απλογραφικά-Διπλογραφικά Βιβλία), κατόπιν μέσω του ΠΙΝΑΚΑ Δ΄ προσδιορίζεται το αποτέλεσμα το οποίο μέσω του ΠΙΝΑΚΑ ΣΤ (κωδικός 344) αναμορφώνεται - μηδενίζεται και δε μεταφέρεται στο έντυπο Ε1 για να φορολογηθεί με τις γενικές διατάξεις.\nΟ φορολογούμενος όμως έχει την υποχρέωση να μεταφέρει το κέρδος του στους κωδικούς 659 - 660 του ΠΙΝΑΚΑ 6 του εντύπου Ε1 για την επιβολή ειδικής εισφοράς αλληλεγγύης και για την κάλυψη τυχόν τεκμηρίων.\n• το ποσό των αφορολόγητων εσόδων των ατομικών πλοιοκτητριών επιχειρήσεων που φορολογούνται με τον ν.27/1975, καθώς και το ποσό των αφορολόγητων εσόδων των ατομικών πλοιοκτητριών επιχειρήσεων ρυμουλκών πλοίων που φορολογούνται με το τέλος ρυμουλκών πλοίων του άρθρου 57 του Ν.4646/2019 ή με τον ν.27/1975.\nΟι ατομικές επιχειρήσεις του ν. 27/1975, με έσοδα από την εκμετάλλευση σκαφών αναψυχής ή επιβατηγών πλοίων ή εκπαιδευτικών ή εφοδιαστικών κ.λπ., συμπληρώνουν ανάλογα τους ίδιους πίνακες του Ε3 με τους αλιείς - πλοιοκτήτες αλιευτικών πλοίων (με την επισήμανση ότι για τον προσδιορισμό του αποτελέσματος μέσω του ΠΙΝΑΚΑ ΣΤ΄, συμπληρώνεται ο κωδικός 444 αυτού), καθώς και τους ίδιους κωδικούς του ΠΙΝΑΚΑ 6 του εντύπου Ε1 (659 - 660) για τους ίδιους σκοπούς όπως οι αλιείς.\nΤα αυτά ισχύουν και για τους πλοιοκτήτες ρυμουλκών πλοίων (ατομικές επιχειρήσεις) είτε φορολογούνται με την ειδική φορολογία του ν.27/1975 είτε με βάση τις διατάξεις του άρθρου 57 του ν. 4646/2019.\nΣημειώνεται ότι για τα εισοδήματα αυτά ειδικά για το φορολογικό έτος 2021 δεν επιβάλλεται ειδική εισφορά αλληλεγγύης ( άρθρο 121 του Ν.4799/2021 - Α΄ 78, σχετ. Ε.2125/2021).\n• τα ποσά από «λοιπές περιπτώσεις αφορολόγητων εσόδων».\ni. ποσά που χορηγούνται ως «Αντιστάθμισμα Νησιωτικού Κόστους» με βάση τις διατάξεις της παρ.2 του άρθρου 7 του Ν.4551/2018 - Α΄ 116 και τις διατάξεις του άρθρου 21 του Ν.4832/2021,\nii. ποσά τυχόν λοιπών αφορολόγητων αποζημιώσεων / επιδοτήσεων / οικονομικών ενισχύσεων που καταβάλλονται λόγω COVID-19 (όπως π.χ, η εφάπαξ οικονομική ενίσχυση σε δικηγόρους, μηχανικούς και οικονομολόγους από τον Ειδικό Λογαριασμό Ανεργίας υπέρ των Αυτοτελώς και Ανεξαρτήτως Απασχολουμένων που έχει συσταθεί στον Ο.Α.Ε.Δ. ( άρθρο 66 ν.4756/2020 - Α΄ 235), η αποζημίωση ειδικού σκοπού σε καλλιτέχνες, δημιουργούς και επαγγελματίες της τέχνης και του πολιτισμού (άρθρο 121 ν.4764/2020 (Α΄256), η αποζημίωση ιδιωτών ιατρών, των οποίων οι υπηρεσίες επιτάσσονται, κατ΄ εφαρμογή του άρθρου 19 του ν. 4790/2021 (Α΄ 48) για την κάλυψη των αναγκών νοσοκομείων ή θεραπευτηρίων του Εθνικού Συστήματος Υγείας λόγω της πανδημίας του κορωνοϊού COVID-19 κλπ), προκειμένου να μην προσμετρηθούν για τη διαμόρφωση του φορολογικού αποτελέσματος αν βέβαια έχουν καταχωρηθεί στα βιβλία της επιχείρησης ως έσοδα)\n50. Οι κωδικοί 145, 245, 345 και 445 «Αφορολόγητο αποθεματικό άρθρου 71Α ν.4172/2013»,αφορούν το φορολογικό κίνητρο ευρεσιτεχνίας ( ΠΟΛ.1145/25.7.2018 εγκύκλιος).\n51. Οι κωδικοί 148, 248, 348 και 448 «Υπεραξία μεταβίβασης αυτοκινήτου (άρθρο 10 ν.2579/1998 και άρθρο 5 ν.δ. 1146/1972)» αποτυπώνουν την υπεραξία από τη μεταβίβαση τόσο των Ι.Χ. αυτοκινήτων όσο και των δημόσιας χρήσης, η οποία, κατ΄ επιλογή του φορολογουμένου, φορολογείται αυτοτελώς με εξάντληση της φορολογικής υποχρέωσης.\n52. Στους κωδικούς 150, 250, 350, 450 και 550 η περιγραφή «Μείον: Δαπάνες Επιστημονικής και Τεχνολογικής Έρευνας (άρθρο 22Α, ν.4172/2013)» έχει αντικατασταθεί με την περιγραφή «Μείον: Δαπάνες άρθρων 22Α, 22Β και 22Γ του ν.4172/2013» (εξωλογιστικά) προκειμένου να καταχωρείται το σύνολο δαπανών των άρθρων αυτών και όχι μόνο αυτές του άρθρου 22Α.\nΕιδικότερα, στους κωδικούς αυτούς, μεταφέρονται τα δεδομένα που καταχωρούνται, κατά περίπτωση, στην ανάπτυξη του σχετικού Υποπίνακα που έχει δημιουργηθεί, στον οποίο περιλαμβάνονται τα ποσά των προσαυξημένων εκπτώσεων για τις:\n• Δαπάνες Επιστημονικής και Τεχνολογικής Έρευνας ( Άρθρο 22Α, ΚΦΕ)\n53. Οι κωδικοί 151, 251, 351, 451 και 551«Ποσό επένδυσης για την ενίσχυση της παραγωγής οπτικοακουστικών έργων (άρθρο 71Ε Ν.4172/2013)» αφορούν ατομικές επιχειρήσεις που θα πραγματοποιήσουν δαπάνες σύμφωνα με την Α.1007/2019 Κ.Υ.Α.\nΟι διατάξεις αυτές ενσωματώθηκαν στον ΚΦΕ με την παράγραφο 1 του άρθρου 116 του Ν. 4549/2018 (Α΄ 105) και τροποποιήθηκαν με το άρθρο 12 του Ν. 4704/2020 (Α΄ 133, σχετ. Ε. 2189/2020 εγκύκλιος).\nΓια τις επιχειρήσεις που θα υπαχθούν στις ως άνω διατάξεις απαιτείται, υπεύθυνη δήλωση του ν.1599/1986 για το συνολικό ποσό που κατέθεσαν το φορολογικό έτος 2021 στον ειδικό τραπεζικό λογαριασμό ελληνικού πιστωτικού ιδρύματος της παραγωγού εταιρείας για την παραγωγή οπτικοακουστικού έργου καθώς και τον αριθμό της αίτησης υπαγωγής στο φορολογικό κίνητρο που εγκρίθηκε από το ΕΚΟΜΕ ΑΕ, με βάση τα αναφερόμενα στην Α.1007/2019 (Β΄ 38) Κοινή Υπουργική Απόφαση των Υπουργών Οικονομικών, Ψηφιακής Πολιτικής, Τηλεπικοινωνιών και Ενημέρωσης και Πολιτισμού και Αθλητισμού και του Διοικητή της Ανεξάρτητης Αρχής Δημοσίων Εσόδων, όπως τροποποιήθηκε με την Α.1220/2019 (Β΄ 2383), καθώς και τα αναφερόμενα στην αριθμ.31548/2020 (Β΄ 5021) Κοινή Υπουργική Απόφαση των Υπουργών Οικονομικών, Επικρατείας και του Διοικητή της Ανεξάρτητης Αρχής Δημοσίων Εσόδων.\n54. Στους κωδικούς 156, 256, 356, 456 και 556 «Μείον: Προσαυξημένες αποσβέσεις άρθρου 24 ν.4172/2013 (εξωλογιστικά)», καταχωρούνται οι συνολικές προσαυξημένες αποσβέσεις για κόστος ενεργειακής απόδοσης του άρθρου 24 του ΚΦΕ, όπως ισχύει μετά την τροποποίησή του με τα άρθρα 14 και 78 του Ν. 4646/2019 (Α΄ 201) και του άρθρου 8 του ν. 4710/2020(Α΄ 142) και σύμφωνα με τις οδηγίες που δόθηκαν για την εφαρμογή του με την Ε.2206/2020 εγκύκλιο. Διευκρινίζεται ότι οι προσαυξημένες αποσβέσεις διενεργούνται εξωλογιστικά με την αναγραφή τους στους υπόψη κωδικούς.\nΟ υπολογισμός τους άρχεται από τον επόμενο μήνα εντός του οποίου το πάγιο στοιχείο του ενεργητικού χρησιμοποιείται ή τίθεται σε υπηρεσία ως στοιχείο επί του οποίου έχουν πραγματοποιηθεί δαπάνες χαρακτηρισμένες από το Υπουργείο Περιβάλλοντος και Ενέργειας ως συναφείς με ενεργειακή απόδοση ή εξοικονόμηση νερού (σχετ. ΠΟΛ.1221/2018 ΚΥΑ - Β 5557).\n55. Οι κωδικοί 157, 257, 357, 457 και 557 «Εκπτωση εργοδοτικών εισφορών για τη δημιουργία νέων θέσεων εργασίας ( άρθρο 71Δ Ν.4172/2013 )» (εξωλογιστικά) αφορούν ατομικές επιχειρήσεις που εμπίπτουν στην έκπτωση προσαυξημένων κατά 50% εργοδοτικών εισφορών με βάση την ΠΟΛ.1244/2018 (Β΄ 6044) κοινή Απόφαση του Υπουργού Οικονομικών και του Διοικητή της Α.Α.Δ.Ε.\n56. Στους κωδικούς 158, 258, 358, 458 και 558 «Δαπάνες για την εφαρμογή της ηλεκτρονικής τιμολόγησης άρθρου 71ΣΤ Ν.4172/2013» (εξωλογιστικά) καταχωρούνται οι προσαυξημένες αποσβέσεις για δαπάνες προμήθειας τεχνικού εξοπλισμού και λογισμικού που απαιτείται για την εφαρμογή της ηλεκτρονικής τιμολόγησης καθώς και η προσαυξημένη έκπτωση για δαπάνες για την παραγωγή, διαβίβαση και ηλεκτρονική αρχειοθέτηση ηλεκτρονικών τιμολογίων για το πρώτο έτος έκδοσης των παραστατικών πώλησης μέσω ηλεκτρονικής τιμολόγησης που αναγνωρίζεται προς έκπτωση από τα ακαθάριστα έσοδα από επιχειρηματική δραστηριότητα σύμφωνα με το άρθρο 22 του ΚΦΕ, με βάση τα οριζόμενα στο άρθρο 71ΣΤ του ΚΦΕ όπως προστέθηκε με τις διατάξεις του Ν. 4701/2020 (Α΄ 128) και με την Α.1258/2020 (Β 5243) Απόφαση Διοικητή της ΑΑΔΕ.\n57. Στους κωδικούς 259 και 559 «Φορολογητέα καθαρά αποτελέσματα της παρ.1 του άρθρου 71Ζ του ΚΦΕ (παραγωγή ηλεκτρικών οχημάτων και αγαθών ή ειδών σχετικών με τα ηλεκτρικά οχήματα»)καταχωρείται το φορολογητέο καθαρό αποτέλεσμα (κέρδος - ζημιά) της παρ.1 του άρθρου 71Ζ του ΚΦΕ.\nΔιευκρινίζεται ότι στον κωδ. 552 εμφανίζεται το συνολικό αποτέλεσμα της επιχείρησης από όλους τους κλάδους ενώ στους κωδ. 259 και 559 περιοριστικά μόνο το αποτέλεσμα που προκύπτει από τον κλάδο ηλεκτρικών οχημάτων κλπ.\nΤο εισόδημα αυτό φορολογείται με την εφαρμογή μειωμένου φορολογικού συντελεστή κατά πέντε (5) ποσοστιαίες μονάδες ανά φορολογικό συντελεστή κάθε κλιμακίου της κλίμακας της παρ. 1 του άρθρου 15 του ΚΦΕ και αποκτάται από την δραστηριότητα της παραγωγής ηλεκτρικών οχημάτων και αγαθών ή ειδών σχετικών με τα ηλεκτρικά οχήματα στην Περιφέρεια Δυτικής Μακεδονίας και στην περιφερειακή ενότητα Αρκαδίας της Περιφέρειας Πελοποννήσου, αρχής γενομένης από το φορολογικό έτος μέσα στο οποίο πραγματοποιήθηκαν για πρώτη φορά κέρδη από την παραγωγή αυτήν και έως τη συμπλήρωση πέντε (5) κερδοφόρων φορολογικών ετών (σχετ. Εγκύκλιος Ε.2051/2021).\nΤο εισόδημα αυτό μεταφέρεται στους κωδ. 437 - 438 και 439 - 440 του Πίνακα 4Γ1 του Ε1 προκειμένου για κέρδη και ζημιές αντίστοιχα.\n58. Στους νέους κωδικούς 901, 921, 941, 961 «Καθαρό εισόδημα άρθρου 5Γ του Ν.4172/2013» θα εμφανίζεται το πενήντα τοις εκατό (50%) των ποσών από επιχειρηματική δραστηριότητα ή και από αγροτική - βιολογική δραστηριότητα όπως αυτό προκύπτει από τους κωδ. 152, 252, 352 και 452.\nΕπίσης, θα εμφανίζεται στον κωδ. 961 το πενήντα τοις εκατό (50%) του ποσού του κωδ.453 στην περ. στ΄ παρ. 2 άρθρου 12 ΚΦΕ.\nΕν συνεχεία, τα ποσά που θα προκύπτουν από τους νέους κωδικούς της γραμμής αυτής θα μεταφέρονται ως εξής: στους κωδ. 401 - 402 του Εντύπου Ε1 στην περίπτωση εισοδήματος επιχειρηματικής δραστηριότητας, στους κωδ. 461 - 462 του Εντύπου Ε1 στην περίπτωση εισοδήματος αγροτικής - βιολογικής δραστηριότητας και στους κωδ. 307 - 308 στην περίπτωση καθαρού εισοδήματος περ. στ΄ παρ. 2 άρθρου 12 ΚΦΕ.\nΤο υπόλοιπο πενήντα τοις εκατό (50%) του ως άνω καθαρού εισοδήματος απαλλάσσεται από τον φόρο εισοδήματος και την ειδική εισφορά αλληλεγγύης του άρθρου 43Α και συμπληρώνεται από το φορολογούμενο στους κωδ. 657 - 658 του Εντύπου Ε1 σε όλες τις ως άνω περιπτώσεις.\nΒ.8 ΠΙΝΑΚΑΣ Ζ. ΓΕΝΙΚΕΣ ΟΙΚΟΝΟΜΙΚΕΣ ΠΛΗΡΟΦΟΡΙΕΣ (Απλογραφικά - Διπλογραφικά Βιβλία)\n59. Ο Πίνακας αυτός συμπληρώνεται από όλες τις επιχειρήσεις, ανεξάρτητα της τήρησης βιβλίων (απλογραφικών ή διπλογραφικών). Όπως προαναφέρθηκε, η συμπλήρωση του πίνακα Ζ προηγείται από αυτή του πίνακα Δ΄, καθόσον από τα έσοδα και έξοδα (υποπίνακες Ζ1, Ζ2) προκύπτει ο προσδιορισμός των αποτελεσμάτων του πίνακα Δ΄.\nΟι επιχειρήσεις που τηρούν διπλογραφικά βιβλία θα μεταφέρουν τα δεδομένα των βιβλίων τους στον πίνακα Ζ ο οποίος είναι προσαρμοσμένος στο σχέδιο λογαριασμών του παραρτήματος Γ του ν.4308/2014.\nΗ συμπλήρωση του σχετικού πίνακα Ζ είναι υποχρεωτική και για τις επιχειρήσεις που τηρούν απλογραφικά βιβλία, οι οποίες θα καταχωρούν τα δεδομένα των βιβλίων τους με βάση την προτεινόμενη περιγραφή των λογαριασμών που περιγράφονται στον πίνακα αυτό. Για τις περιπτώσεις που η καταχώρηση ενός κωδικού του εντύπου προϋποθέτει την προηγούμενη καταχώριση υποπίνακα (υπάρχει σχετική ένδειξη δίπλα από την περιγραφή του κωδικού) για να αντιμετωπιστούν προβλήματα που πιθανόν θα προκύψουν κατά τη χρήση του παρόντος εντύπου λόγω αναντιστοιχίας των δεδομένων των βιβλίων με τα ζητούμενα, υπάρχει και η ένδειξη «λοιπά».\n60. Στους κωδικούς 161, 261, 361 και 461 «Πωλήσεις αγαθών και υπηρεσιών» καταχωρούνται τα έσοδα από την κύρια δραστηριότητα της επιχείρησης, με περαιτέρω ανάλυση με βάση τη σχετική κατηγοριοποίηση του αντίστοιχου εσωτερικού υποπίνακα.\nΣτον κωδικό 004 του ίδιου υποπίνακα Ζ1 αναγράφεται η αξία των λιανικών πωλήσεων των εμπορευμάτων που εμπίπτουν στην παράγραφο 5 του άρθρου 39α του Κώδικα Φ.Π.Α. (ν.2859/2000) και προσδιορίζονται στην ΠΟΛ.1150/2017 εγκύκλιο και με τις σχετικές διατάξεις οι εν λόγω πωλήσεις θα πρέπει να έχουν επιβαρυνθεί με Φ.Π.Α.\n61. Οι κωδικοί 181, 281, 381 και 481 «Παροχές σε εργαζόμενους», 185, 285, 385 και 485 «Διάφορα λειτουργικά έξοδα», 198, 298, 398 και 498 «Λοιπά» για τους αντίστοιχους τέσσερις κλάδους δραστηριότητας, αναλύονται σε επιμέρους εσωτερικούς υποπίνακες για την πληρέστερη αποτύπωση των πληροφοριών αυτών, των οποίων η συμπλήρωση είναι υποχρεωτική.\n62. Στους κωδικούς 800, 820, 840 και 860 «Πωλήσεις Παγίων» και στους κωδικούς 801, 821, 841 και 861 «Πωλήσεις για λογ/σμο Τρίτων» του Πίνακα Ζ3 καταχωρούνται υποχρεωτικά οι πωλήσεις παγίων και οι πωλήσεις για λογαριασμό τρίτων αντίστοιχα, οι οποίες δεν αθροίζονται στο σύνολο πωλήσεων, όπως αυτό αναγράφεται στους κωδικούς 161, 261, 361 και 461 «Πωλήσεις αγαθών και υπηρεσιών», με περαιτέρω ανάλυση με βάση τη σχετική κατηγοριοποίηση του αντίστοιχου εσωτερικού υποπίνακα.\n63. Στους κωδικούς 802, 822, 842 και 862 «Αγορές ενσώματων παγίων χρήσης» και στους κωδικούς 803, 823, 843 και 863 «Αγορές μη ενσώματων παγίων χρήσης» του πίνακα Ζ3 καταχωρούνται υποχρεωτικά οι αγορές ενσώματων και μη ενσώματων παγίων αντίστοιχα, με περαιτέρω ανάλυση με βάση τη σχετική κατηγοριοποίηση του αντίστοιχου εσωτερικού υποπίνακα.\nΤα ποσά των κωδικών αυτών δεν αθροίζονται στα σύνολα αγορών του Πίνακα Δ΄. Ειδικά για τους αγρότες του ειδικού καθεστώτος και τους αφανείς αγρότες χωρίς Κ.Α.Δ. (κωδ.009 με ένδειξη 2 ή 3 οι πωλήσεις των αγροτικών προϊόντων θα συμπληρώνονται στον κωδικό 361, ενώ οι αγροτικές επιδοτήσεις που λαμβάνονται υπόψη στον προσδιορισμό του κέρδους από αγροτική επιχειρηματική δραστηριότητα θα συμπληρώνονται στον κωδικό 362,όπως έχει ήδη αναλυθεί στον πίνακα Γ2 της παρούσας.\nΟι επιδοτήσεις - επιχορηγήσεις, πλην των αγροτικών, αναγράφονται στον Πίνακα Ζ ΓΕΝΙΚΕΣ ΟΙΚΟΝΟΜΙΚΕΣ ΠΛΗΡΟΦΟΡΙΕΣ (Απλογραφικά - Διπλογραφικά Βιβλία) και συγκεκριμένα στον υποπίνακα Ζ 3 (Λοιπά πληροφοριακά στοιχεία) στους κωδικούς 197, 297 και 497 «Επιδοτήσεις - Επιχορηγήσεις για επενδυτικούς σκοπούς - κάλυψη δαπανών» για την Εμπορική δραστηριότητα, την Παραγωγική δραστηριότητα και την Παροχή Υπηρεσιών, αντίστοιχα.\n64. Στον κωδικό 999 του υποπίνακα Ζ3 προσυμπληρώνεται για πληροφοριακούς σκοπούς το συνολικό ποσό της εισπραχθείσας επιστρεπτέας προκαταβολής σύμφωνα με τα οριζόμενα στο εκάστοτε ισχύον νομοθετικό και κανονιστικό πλαίσιο.\n65. Στους κωδικούς 196, 296 και 496 καταχωρείται και το εισπραττόμενο ποσό το οποίο χορηγείται ως «Αντιστάθμισμα Νησιωτικού Κόστους», με βάση τις διατάξεις της παρ.2 του άρθρου 7 του Ν.4551/2018 (Α΄ 116) και τις διατάξεις του άρθρου 21 του ν.4832/2021 (Α΄172), καθόσον σε κάθε περίπτωση αυτό προσαυξάνει τα ακαθάριστα έσοδα της επιχείρησης.\nΑναφορικά με το εισπραττόμενο ποσό που αφορά «Αντιστάθμισμα Νησιωτικού Κόστους» για επιδότηση επιχειρήσεων που ασκούν αγροτική δραστηριότητα, αυτό καταχωρείται στον κωδ.396 του πίνακα Ζ3 του εντύπου και αναγράφεται και στον κωδ.370 του Πίνακα Ζ1 (σχετ. Ε.2146/2021 εγκύκλιος). Επισημαίνεται ότι οι αγροτικές επιδοτήσεις-επιχορηγήσεις που χορηγούνται από τον ΟΠΕΚΕΠΕ συνεχίζουν να αναγράφονται στον Πίνακα Γ2 και να μεταφέρονται κατά περίπτωση στον Κωδ.362 του Πίνακα Ζ1.\n66. Στους νέους κωδικούς 804, 824, 844, 864 και 884 του υποπίνακα Ζ2 καταχωρούνται οι εσωτερικές πράξεις που διενεργούνται μεταξύ της εταιρείας ειδικού σκοπού διαχείρισης οικογενειακής περιουσίας (ΕΕΣΔΟΠ) του άρθρου 71Η του ν. 4172/2013 και των προσώπων που συμμετέχουν σε αυτή, ενώ στους νέους κωδ. 805, 825, 845, 865 και 885 καταχωρούνται οι πράξεις που διενεργεί η ΕΕΣΔΟΠ με τρίτους.\nΩστόσο, δεδομένου ότι στο φορολογικό έτος 2021 δεν έχουν συσταθεί ΕΕΣΔΟΠ, οι ως άνω κωδικοί καθίστανται ανενεργοί.\n67. Τέλος, στους κωδικούς 185, 285, 385, 485 και 585 «Διάφορα λειτουργικά έξοδα» του Πίνακα Ζ2, στην ανάπτυξη του σχετικού Υποπίνακα (Ζ2), στον νέο κωδικό 017, «Ποσό 7% υπέρ ΕΛΚΕ» καταχωρείται το ποσό που καταβλήθηκε εντός του φορολογικού έτους 2021 από φορολογούμενους καθηγητές και λέκτορες πλήρους απασχόλησης σε Α.Ε.Ι. που ασκούν επιχειρηματική δραστηριότητα, στον Ειδικό Λογαριασμό Κονδυλίων Ερευνας (Ε.Λ.Κ.Ε.) του Α.Ε.Ι., κατ΄ εφαρμογή της διάταξης της περ. β της παρ. 3 του άρθρου 23 του ν. 4009/2011 (Α΄ 195) και το οποίο εκπίπτει κατά τα οριζόμενα στην περ. ε΄ της παρ. 3 του άρθρου 23 του ν. 4009/2011 , όπως αντικαταστάθηκε με το άρθρο 68 παρ.1 ν.4758/2020 (Α΄ 242).\nΒ.8 ΠΙΝΑΚΑΣ Η. ΑΝΑΛΥΤΙΚΗ ΚΑΤΑΣΤΑΣΗ ΠΡΟΣΔΙΟΡΙΣΜΟΥ ΚΑΘΑΡΩΝ ΚΕΡΔΩΝ ΟΙΚΟΔΟΜΙΚΩΝ ΕΠΙΧΕΙΡΗΣΕΩΝ (παρ.23 άρθρου 72 Ν.4172/2013)\n68. Για τη συμπλήρωσή του πίνακα αυτού ισχύουν οι οδηγίες που έχουν δοθεί με την ΠΟΛ.1043/2017 εγκύκλιό μας.\nΒ.9 ΠΙΝΑΚΑΣ Θ. ΝΟΜΙΚΟ ΠΡΟΣΩΠΟ ΠΟΥ ΑΝΗΚΕΙ ΣΕ ΟΜΙΛΟ ΠΟΛΥΕΘΝΙΚΩΝ ΕΠΙΧΕΙΡΗΣΕΩΝ, ΓΙΑ ΤΟΝ ΟΠΟΙΟ ΥΦΙΣΤΑΤΑΙ ΥΠΟΧΡΕΩΣΗ ΥΠΟΒΟΛΗΣ ΕΚΘΕΣΗΣ ΑΝΑ ΧΩΡΑ (ΕαΧ.) ΜΕ ΒΑΣΗ ΤΙΣ ΔΙΑΤΑΞΕΙΣ ΤΩΝ ΝΟΜΩΝ 4484/2017 Η 4490/2017 Η 4534/2018\n69. Ο Πίνακας αυτός συμπληρώνεται από νομικά πρόσωπα, τα οποία είναι εγκατεστημένα στην Ελλάδα και είναι μέλη Ομίλου Πολυεθνικών Επιχειρήσεων (Όμιλος ΠΕ), ο οποίος Όμιλος έχει υποχρέωση υποβολής Έκθεσης ανά Χώρα (ΕαΧ), με βάση τα οριζόμενα στις διατάξεις των νόμων 4484/2017 (Δ΄ 110) ή 4490/2017 ( Ά΄150) ή 4534/2018 (Α΄ 77).\nΣτην ένδειξη «Επωνυμία Ομίλου», θα συμπληρωθεί η επωνυμία του Ομίλου Πολυεθνικών Επιχειρήσεων (Όμιλος ΠΕ) στον οποίο ανήκει το νομικό πρόσωπο. Περαιτέρω, συμπληρώνεται η υποχρέωση υποβολής ή όχι Εκθεσης ανά Χώρα (ΕαΧ) από το ίδιο το νομικό πρόσωπο. Εφόσον η υποχρέωση υφίσταται (NAI), στον κωδικό 671 αναγράφεται το Κράτος / Δικαιοδοσία στο οποίο έχει τη φορολογική κατοικία η Τελική Μητρική Οντότητα του Ομίλου Πολυεθνικών Επιχειρήσεων (Όμιλος ΠΕ) (π.χ. Ελλάδα ή Γερμανία, ή κ.λπ.).\nΕφόσον το νομικό πρόσωπο δεν υποβάλει το ίδιο την ΕαΧ εκ μέρους του Ομίλου ΠΕ (OXI), στον κωδικό 672 αναγράφεται το Κράτος / Δικαιοδοσία στο οποίο θα υποβληθεί η Εκθεση ανά Χώρα (ΕαΧ) (π.χ. Ελλάδα ή Γερμανία, ή κ.λπ.).\nΒ.10 ΠΙΝΑΚΑΣ Γ. ΠΛΗΡΟΦΟΡΙΕΣ ΕΦΑΡΜΟΓΗΣ Ν.4557/2018 ΠΕΡΙ ΝΟΜΙΜΟΠΟΙΗΣΗΣ ΕΣΟΔΩΝ ΑΠΟ ΕΓΚΛΗΜΑΤΙΚΕΣ ΔΡΑΣΤΗΡΙΟΤΗΤΕΣ ΚΑΙ ΧΡΗΜΑΤΟΔΟΤΗΣΗΣ ΤΗΣ ΤΡΟΜΟΚΡΑΤΙΑΣ\n70. Ο πίνακας αυτός συμπληρώνεται υποχρεωτικά από υπόχρεους του άρθρου 5 του Ν.4557/2018 (Α΄ 139), οι οποίοι εποπτεύονται από την Α.Α.Δ.Ε. δυνάμει της παραγράφου (ε) του άρθρου 6 του ίδιου νόμου και συγκεκριμένα τους εξωτερικούς λογιστές - φοροτεχνικούς, νομικά πρόσωπα παροχής λογιστικών - φοροτεχνικών υπηρεσιών και ιδιώτες ελεγκτές, μεσίτες ακινήτων και εμπόρους και εκπλειστηριαστές αγαθών μεγάλης αξίας.\nΤα πεδία των στηλών «Πλήθος συναλλαγών Εκάστη > 10.000,00 €»», «Σύνολο αξίας συναλλαγών» και «Σύνολο αξίας συναλλαγών σε μετρητά» συμπληρώνονται μόνο από τους μεσίτες ακινήτων και τους έμπορους και εκπλειστηριαστές αγαθών μεγάλης αξίας.\nΕιδικότερα στη στήλη «Πλήθος συναλλαγών Εκάστη > 10.000,00 €» συμπληρώνεται το πλήθος των συναλλαγών που εκάστη εξ αυτών υπερβαίνει το ποσό των 10.000 ευρώ και στη στήλη «Σύνολο αξίας συναλλαγών» συμπληρώνονται το σύνολο της αξίας των εν λόγω συναλλαγών.\n22-03-14 - Α. 1032/2022. Τύπος και περιεχόμενο της «ΚΑΤΑΣΤΑΣΗΣ ΟΙΚΟΝΟΜΙΚΩΝ ΣΤΟΙΧΕΙΩΝ ΑΠΟ ΕΠΙΧΕΙΡΗΜΑΤΙΚΗ ΔΡΑΣΤΗΡΙΟΤΗΤΑ» - Έντυπο Ε3.


AuthorΑγοραστού, Χρυσούλα (1)Αδάμου, Δήμητρα (1)Γκόλτσος, Κωνσταντίνος Ν. (1)Καραγιάννης, Ελευθέριος (1)Κοσμίδου, Ευδοξία Β. (1)Μίζιος, Αθανάσιος Α. (1)Μπουραζάνας, Κωνσταντίνος (1)Μπούγλας, Βασίλειος (1)Νάτσης, Πέτρος Α. (1)Τέρση, Παρασκευή (1)Χαραλαμπίδου, Ευφροσύνη (1)Subject


Αυτός είναι ο αντί-Μπουφόν! - Onsports.gr\nOnsports team\t19 Ιουλίου 2017, 22:14\nΑυτός είναι ο αντί-Μπουφόν!\nΗ Γιουβέντους ανακοίνωσε τον τερματοφύλακα που προορίζεται να αντικαταστήσει τον Μπουφόν\nΠαίκτης της Γιουβέντους είναι και επίσημα ο Βόιτσιεχ Σέζνι, καθώς οι πρωταθλητές Ιταλίας ανακοίνωσαν σήμερα την απόκτηση από την Άρσεναλ, έναντι 12.2 εκατομμυρίων ευρώ, του Πολωνού τερματοφύλακα, ο οποίος υπέγραψε τετραετές συμβόλαιο συνεργασίας.\nΟ Σέζνι, ο οποίος μετράει 29 συμμετοχές στην εθνική ομάδα, διαθέτει εμπειρία από τη Serie A, αφού πέρασε τα τελευταία δύο χρόνια με τη μορφή του δανεισμού στη Ρόμα. Την παρελθούσα σεζόν «έγραψε» 38 συμμετοχές στο πρωτάθλημα, ενώ τελείωσε τη χρονιά ως ο τερματοφύλακας που κράτησε περισσότερες φορές από κάθε άλλον το «μηδέν» στη Serie A. Διατήρησε ανέπαφη την εστία του σε 14 παιχνίδια, ένα περισσότερο από τον Τζιανλουίτζι Μπουφόν, ο οποίος είναι η πρώτη επιλογή για τη θέση κάτω από τα δοκάρια στη Γιουβέντους τα τελευταία 16 χρόνια. «Κάθε παίκτης που έρχεται στη Γιουβέντους γίνεται καλύτερος, κάθε παίκτης που έρχεται κατακτά τρόπαια» τόνισε χαρακτηριστικά ο Σέζνι σε συνέντευξη Τύπου.\nΗ «βέκια σινιόρα» έκανε γνωστό μέσω της ιστοσελίδας της ότι το κόστος της μεταγραφής για τον Πολωνό γκολκίπερ ενδέχεται να αυξηθεί κατά 3.1 εκατομμύρια ευρώ, εάν επιτευχθούν συγκεκριμένοι στόχοι στη διάρκεια της τετραετούς συμφωνίας.\nΟ Μπουφόν, ο οποίος κατέχει το ρεκόρ συμμετοχών στην εθνική Ιταλίας με 169, ανανέωσε πέρυσι τη συνεργασία του με τη Γιουβέντους έως το 2018 και δήλωσε ότι σκοπεύει να αποχωρήσει από την ενεργό δράση μετά το Παγκόσμιο Κύπελλο της Ρωσίας.\n7 λεπτά πριν Super League 2: Έκρηξη παίκτη του Ολυμπιακού - Πέταξε τη φανέλα στον Ανατολάκη μετά το ακυρωθέν γκολ\n10 λεπτά πριν Γ’ Εθνική: Αναβολή αγώνα λόγω απεργίας της ΠΝΟ - Οι αλλαγές του Σαββατοκύριακου\n15 λεπτά πριν Τα «σωστά» από δω και πέρα να σβήσουν τα λάθη που έγιναν\n24 λεπτά πριν Κρούσματα σήμερα: 5.899 νέα ανακοίνωσε ο ΕΟΔΥ - 81 θάνατοι και 709 διασωληνωμένοι


Η Τουρκία βομβαρδίζει τους Κούρδους: Γιατί; Γιατί δε μιλάει κανείς; - Κατιούσα\nΑρχική/Απόψεις/Η Τουρκία βομβαρδίζει τους Κούρδους:…\nΑκούστε λοιπόν … “ΓΙΑΤΙ;”.\nΓιατί τόσα χρόνια που σας μιλά το ΚΚΕ γι αυτό το θέμα, για τον πόλεμο της Συρίας, για την προετοιμασία της χώρας μας σαν φυλάκιο των ιμπεριαλιστών προς τη Ρωσία και τη Μέση Ανατολή, για τις επιθέσεις των ΝΑΤΟϊκών αεροπλάνων στη Συρία (ή παλιότερα στο Ιράκ κλπ) που απογειωνόταν από τη βάση της Σούδας κλπ κλπ, εσείς περιμένατε να σας το εξηγήσει η τηλεόραση. Η τηλεόραση που τόσα χρόνια μας “ψεκάζει” ακριβώς για να μην αγανακτούμε.\nΓιατί τόσα χρόνια που κάποιοι λιώνουμε παπούτσια και φωνητικές χορδές στις διαδηλώσεις ακριβώς γι’ αυτό που σας αγανακτεί τώρα, δε σας το έλεγε κανένας από αυτούς που ακούτε κι εμπιστεύεστε, γιατί ήταν συνένοχοι. Ποιος άλλωστε να σας το έλεγε; Ο Τσίπρας, ο “μεντεσές” του Τραμπ, που έδινε όλες τις διευκολύνσεις στο ΝΑΤΟ για τους πολέμους του; Ο Μητσοτάκης, που υποσχόταν σ’ όλους τους εταίρους ότι εκείνος μπορεί να τους γλείψει πιο πολύ ακόμα κι από τον Τσίπρα; Η Φώφη που λόγω ΠΑΣΟΚ κατέχει την πατέντα της Αμερικανοδουλείας και την υψηλή κυριότητα στο αρχιτεκτονικό γραφείο που σχεδιάζει την εξάρτηση (λέγε με Ανδρέα); Ή ο Γιάνης (μετρήστε τα “ν” για να μη γράφω επίθετα) που τα θυμήθηκε όλα, όταν έπαψε να τα ξεπουλάει στις Βρυξέλλες; Ή μήπως ο Οικουμενικός Πατριάρχης που συγχαίρει τον Ερντογάν για την επίθεση;\nΓιατί εμείς οι “άλλοι”, οι του “εκτός τηλεοπτικού καναλιού κόσμου”, μπορεί να μιλούσαμε πάντα και να μιλάμε. Να τα φωνάζαμε στο δρόμο και στις αίθουσες της Βουλής και της Ευρωβουλής. Αλλά οι ηγέτες που ψηφίζατε δε σας έλεγαν τίποτα, γιατί ήταν οι ίδιοι που είχαν υπογράψει τους πολέμους, τους βομβαρδισμούς κι είχαν δημιουργήσει τις δικές τους ΜΚΟ για να διαχειριστούν τους πρόσφυγες που δημιουργούσαν οι ίδιοι (κι έτσι αυτοί να βγάλουνε λεφτά ακόμα κι από αυτό).\nΑλήθεια, νομίζει κανείς ότι υπάρχει περίπτωση αυτοί που τώρα λυπάστε, οι κούρδισσες μανάδες με τα παιδάκια, να μην έρθουν πρόσφυγες στη Λέσβο και στη Σάμο; Να τους θυμάστε. Αυτοί οι ίδιοι θα είναι. Αλλά μπορεί να θέλουν και μήνες για να φτάσουν περπατώντας μέχρι το Αϊβαλί.\nΓιατί τόσα χρόνια που βομβάρδιζε το “ΝΑΤΟ – ΗΠΑ, Γαλλία, Αγγλία κλπ” δεν λέγανε τίποτα οι Ελληνικές “εταίρες” κυβερνήσεις για τους διεθνείς “νταβατζήδες” Συμμάχους και Εταίρους τους. Ενώ τώρα που βομβαρδίζει το “ΝΑΤΟ – Ερντογάν” είναι ιερή η αγανάκτηση αυτών που έγιναν τσιράκια των εταιρειών πετρελαίου στο Αιγαίο και στην Κύπρο. Οπότε τώρα αγανακτούν ακόμα και τα κανάλια.\nΤου Κάρλος Λατούφ\nΑς το θεωρήσουμε λοιπόν σαν δυστυχή μεν, αλλά χρήσιμη ευκαιρία.\nΕΧΕΤΕ ΔΙΚΙΟ. Χρειάζεται να αγανακτήσουμε.\nΕΧΕΤΕ ΔΙΚΙΟ. Κανένας από όσους εμπιστεύεστε δε σας μίλησε αληθινά. Αντίθετα σας έκρυβε όχι μόνο την αλήθεια, αλλά και όποιον έλεγε την αλήθεια.\nΕΧΕΤΕ ΔΙΚΙΟ. Κι όσοι φωνάζαμε δεν είχαμε τη μαζικότητα που θα έκανε τη φωνή μας να μπει από τις χαραμάδες των επτασφράγιστων σπιτιών (και αυτιών;).\nΕΧΕΤΕ ΔΙΚΙΟ. Θα έπρεπε να γίνεται όπως το φαντάζεστε: Έπρεπε τώρα όλοι να φωνάξουν, να διαμαρτυρηθούν, έμπρακτα. Να ψάξουμε και να διατυμπανίσουμε τις αιτίες του κακού. Να σταματήσουμε τον πόλεμο. Να τιμωρήσουμε τους ενόχους. Να τους στερήσουμε την εξουσία τους να κάνουν τέτοια εγκλήματα.\nΕΧΕΤΕ ΔΙΚΙΟ. Έτσι πρέπει. Αυτό λέμε κι εμείς. Αλλά εμείς στο μόνο που διαφέρουμε είναι που όταν λέει ο καθένας μας “γιατί δε μιλάει κανείς;”, τρέχουμε κι αγοράζουμε ντουντούκες. Κι όταν λέμε “κάποιος πρέπει να αντιδράσει”, τρέχουμε στο σωματείο μας, στο ΠΑΜΕ, στο ΚΚΕ, γιατί αυτοί τα λένε όλα αυτά τόσα χρόνια. Κι όχι μόνο τα λένε, αλλά κάνουν πολιτική πράξη την αγανάκτηση, τη διαμαρτυρία, την απαίτηση. Τα κάνουν μεγάλες διαδηλώσεις που φιλοδοξούν να γίνουνε γιγάντιες, γιατί μόνο έτσι (ΜΑΖΙ ΣΟΥ) θα φέρουν το αποτέλεσμα που θέλεις. Κι εμείς αυτό θέλουμε.\nΥ.Γ. Αρκεί η αγανάκτηση κι η έντονη οργή και διαμαρτυρία να μην είναι σαν αυτή που “σηκώθηκε” για το μικρό Αϊλάν. Επειδή τα παιδιά της Παλαιστίνης και των Κούρδων δεν είναι εικόνες στην τηλεόραση. Κι εμείς όλοι δεν είμαστε συλλέκτες “like” και “follow”. Ο “τρόπος” είναι έξω. Έξω από το internet, έξω από το σπίτι, έξω από το status, έξω από τα δεσμά του μυαλού, έξω από τη ρουτίνα και τον εθισμό του συστήματος. Ο “τρόπος” είναι αιωνίως ίδιος. Είσαι εσύ κι ο δρόμος.\nΙμπεριαλισμός ΚΚΕ Κούρδοι Μάνος Δούκας Συρία Τουρκία


Νάξιοι Μελιστές: Αυγούστου 2019\nΑναρτήθηκε από Δημήτριος Γ. Παπάνης στις 8/31/2019 06:00:00 π.μ. Δεν υπάρχουν σχόλια:\nΟδοιπορικό στη Βυζαντινή Νάξο (ν’) «Ο ναός του Αγίου Ιωάννη Προδρόμου Αγοράς στη Χώρα της Νάξου». Από την Αρχαιολόγο Ειρήνη Βασιλάκη\nΙερός Ναός Αγίου Ιωάννου Αγοράς\nΣτο βορειοδυτικό άκρο της συνοικίας του Μπούργου και σε μικρή απόσταση από την παραλία της Χώρας υψώνεται ο βυζαντινός ιερός ναός του Αγίου Ιωάννη Προδρόμου, ο οποίος υπήρξε καθολικό παλιού μικρού μοναστηριού. Πρόκειται για μια εκκλησία ιδιαίτερα επιμήκη, καμαροσκεπή και με οξυκόρυφα τόξα. Στα νότια του κυρίως ναού υφίσταται το μικρό παρεκκλήσιο του Αγίου Νίκωνος του «Μετανοείτε». Ορισμένα αρχιτεκτονικά στοιχεία στο εσωτερικό μαρτυρούν την παλαιότητα του κτηρίου, όπως τα ανάγλυφα οικόσημα και οι σταυροί, οι κιονίσκοι και οι φεγγίτες. Το δάπεδο είναι μαρμαροπλακόστρωτο με δικέφαλο αετό σε θέση «ομφαλίου» και διατηρεί τη χρονολογία 1763. Σε σημεία φαίνονται ίχνη παλαιών τάφων (εικ. 1 Άποψη του εσωτερικού του ναού από τα δυτικά), (εικ. 2-3 Αρχιτεκτονικές λεπτομέρειες).\nΑναρτήθηκε από Δημήτριος Γ. Παπάνης στις 8/30/2019 10:31:00 π.μ. Δεν υπάρχουν σχόλια:\nΑναρτήθηκε από Δημήτριος Γ. Παπάνης στις 8/29/2019 10:26:00 π.μ. Δεν υπάρχουν σχόλια:\nΑναρτήθηκε από Δημήτριος Γ. Παπάνης στις 8/28/2019 10:22:00 π.μ. Δεν υπάρχουν σχόλια:\nΑναρτήθηκε από Δημήτριος Γ. Παπάνης στις 8/27/2019 10:44:00 π.μ. Δεν υπάρχουν σχόλια:\nΑναρτήθηκε από Δημήτριος Γ. Παπάνης στις 8/26/2019 10:32:00 π.μ. Δεν υπάρχουν σχόλια:\nΑναρτήθηκε από Δημήτριος Γ. Παπάνης στις 8/24/2019 06:00:00 π.μ. Δεν υπάρχουν σχόλια:\nΑναρτήθηκε από Δημήτριος Γ. Παπάνης στις 8/23/2019 06:00:00 π.μ. Δεν υπάρχουν σχόλια:\nΑναρτήθηκε από Δημήτριος Γ. Παπάνης στις 8/21/2019 10:42:00 π.μ. Δεν υπάρχουν σχόλια:\nΑναρτήθηκε από Δημήτριος Γ. Παπάνης στις 8/20/2019 10:51:00 π.μ. Δεν υπάρχουν σχόλια:\nΑναρτήθηκε από Δημήτριος Γ. Παπάνης στις 8/19/2019 10:22:00 π.μ. Δεν υπάρχουν σχόλια:\nΜελίσματα Ψαλτικής (μμ΄) Κυριακή Θ΄ Ματθαίου! 18.08.2019\nα) "Πεποικιλμένη τη θεία δόξη..." Εκλογή από τις αργές Καταβασίες Μεταστάσεως της Θεοτόκου. Ήχος Α΄. Ψάλλει ο Πρωτοψάλτης τού Ιερού Ναού Αγίου Λουκά Καβάλας Αρχέλαος Υψηλάντης.\nβ) "Απόστολοι εκ περάτων..." Εξαποστειλάριο τής Θεομητορίκης εορτής τής Μεταστάσεως τής Θεοτόκου. Ήχος Γ΄. Ψάλλει ο Πρωτοψάλτης της Περιφερείας Υψωμαθείων Κοντοσκαλίου και Βλάγκας της Ιεράς Αρχιεπισκοπής Κων/πόλεως Παναγιώτης Τζανάκος.\nγ) "Ως επεσχάτων των χρόνων..." Θ΄ Εωθινό Δοξαστικό. Ήχος Πλ. α΄. Ψάλλει ο Άρχων Πρωτοψάλτης τής Μ.τ.Χ.Ε. Παναγιώτης Νεοχωρίτης.\nδ) "Άγιος ο Θεός..." Τρισάγιος Ύμνος & Δύναμις. Μέλος Θεοδοσίου Γεωργιάδου, Ήχος Πλ. δ΄. Ψάλλει ο αείμνηστος Άρχων Υμνωδός της Μ.τ.Χ.Ε. Σπυρίδων Υφαντής και ο τ. Λαμπαδάριος του Ι.Μητροπολιτικού Ναού Αγίου Αθανασίου Ιωαννίνων Μιχαήλ Μπίστας.\nε) "Οι τα Χερουβείμ..." Χερουβικός Ύμνος. Μέλος Θεοδώρου Φωκαέως, Ήχος Πλ. δ΄. Ψάλλει ο Χορός του Ιερού Ναού Αγίου Γεωργίου, Ελευθερίου - Κορδελιού Θεσσαλονίκης υπό τη χοραρχία τού Πρωτοψάλτου Παναγιώτη Γωνιάδη.\nΑναρτήθηκε από Δημήτριος Γ. Παπάνης στις 8/17/2019 06:00:00 π.μ. Δεν υπάρχουν σχόλια:\nΑναρτήθηκε από Δημήτριος Γ. Παπάνης στις 8/16/2019 11:06:00 π.μ. Δεν υπάρχουν σχόλια:\nΑναρτήθηκε από Δημήτριος Γ. Παπάνης στις 8/15/2019 06:00:00 π.μ. Δεν υπάρχουν σχόλια:\nΑναρτήθηκε από Δημήτριος Γ. Παπάνης στις 8/14/2019 10:06:00 π.μ. Δεν υπάρχουν σχόλια:\nΑναρτήθηκε από Δημήτριος Γ. Παπάνης στις 8/13/2019 10:07:00 π.μ. Δεν υπάρχουν σχόλια:\nΑναρτήθηκε από Δημήτριος Γ. Παπάνης στις 8/12/2019 10:26:00 π.μ. Δεν υπάρχουν σχόλια:\nΑναρτήθηκε από Δημήτριος Γ. Παπάνης στις 8/11/2019 06:00:00 π.μ. Δεν υπάρχουν σχόλια:\nΑναρτήθηκε από Δημήτριος Γ. Παπάνης στις 8/10/2019 06:00:00 π.μ. Δεν υπάρχουν σχόλια:\nΑναρτήθηκε από Δημήτριος Γ. Παπάνης στις 8/09/2019 09:59:00 π.μ. Δεν υπάρχουν σχόλια:\nΑναρτήθηκε από Δημήτριος Γ. Παπάνης στις 8/08/2019 06:00:00 π.μ. Δεν υπάρχουν σχόλια:\nΑναρτήθηκε από Δημήτριος Γ. Παπάνης στις 8/07/2019 10:10:00 π.μ. Δεν υπάρχουν σχόλια:\nΑναρτήθηκε από Δημήτριος Γ. Παπάνης στις 8/06/2019 06:00:00 π.μ. Δεν υπάρχουν σχόλια:\n(Μουσικό κείμενο) Δοξαστικό των Αίνων της Μεταμορφώσεως τού Σωτήρος! Μέλος Τριαντάφυλλου Γεωργιάδου!\nΤο Δοξαστικό των Αίνων τής Δεσποτικής εορτής τής Μεταμορφώσεως τού Σωτήρος (6 Αυγούστου). Το Μέλος είναι του αειμνήστου Άρχοντος Πρωτοψάλτου της Μ.τ.Χ.Ε. (Τοποτηρητής 1925-1926)) Τριανταφύλλου Γεωργιάδου\nΑναρτήθηκε από Δημήτριος Γ. Παπάνης στις 8/05/2019 06:00:00 π.μ. Δεν υπάρχουν σχόλια:\nΑναρτήθηκε από Δημήτριος Γ. Παπάνης στις 8/03/2019 06:00:00 π.μ. Δεν υπάρχουν σχόλια:\nΑναρτήθηκε από Δημήτριος Γ. Παπάνης στις 8/02/2019 10:39:00 π.μ. Δεν υπάρχουν σχόλια:\nΑναρτήθηκε από Δημήτριος Γ. Παπάνης στις 8/01/2019 10:29:00 π.μ. Δεν υπάρχουν σχόλια:


Special Price 169.69 € Regular Price 269.00 €\nΤο θέλεις με δόσεις ? 2 Δόσεις x 84.85 € 3 Δόσεις x 56.56 €\nDare to Explore: Το HONOR Watch GS Pro είναι το ανθεκτικό smartwatch που βοηθά τους λάτρεις της περιπέτειας να ενισχύσουν την απόδοσή τους και να ξεπεράσουν τα όρια τους!\nΜε εξαιρετική διάρκεια ζωής μπαταρίας 25 ημερών, είναι κατασκευασμένο για να αντέχει σε δύσκολα περιβάλλοντα, ικανοποιώντας έως και 14 στάνταρτ αντοχής. Υποστηριζόμενο από ενσωματωμένα συστήματα GPS υψηλής ακρίβειας, το HONOR Watch GS Pro είναι εξοπλισμένο με λειτουργία επιστροφής διαδρομής και ειδοποίηση απόκλισης διαδρομής για να βοηθήσει τους χρήστες να εξερευνήσουν το περιβάλλον τους με ασφάλεια.\nΑπάντησε σε κλήσεις, δες emails και ειδοποιήσεις από εφαρμογές, χωρίς να αγγίξεις το τηλέφωνό σου (απαιτείται σύνδεση με το smartphone, μέσω Bluetooth).\nΜη το φορτίζεις κάθε μέρα, αφού η αυτονομία της μπαταρίας του smartwatch σου αγγίζει έως και τις 25 ημέρες με τυπική χρήση (HONOR Labs).\nΤο HONOR Watch GS Pro έχει περάσει με επιτυχία 14 διαφορετικά τεστ MIL-STD-810G, υποδεικνύοντας εξαιρετική αντοχή σε υψηλή αντοχή σε αντίξοες συνθήκες περιβάλλοντος.


Μέρες και Νύχτες στην Πόλη του Ποτέ- Ποτέ, reloaded... ©: Pre Christmas...\nΣυμπτωματικα, μολις χθες εκανα τραπεζι καθηστό, σπιτι μου, για την γιορτη του αντρα μου.\nΠρωτη φορα καταφεραμε να ανοιξουμε το τραπεζι με όλα του τα φύλλα,\nκαι το αποτελεσμα ηταν εντυπωσιακό.\n3,80 και καθησαμε 18 μεγαλοι,\nκαι τα παιδια σε αλλο χωρο (στο υπογειο,δεν ειναι και τοσο ασχημα όσο ακουγεται).\nΤο εκανα και γω μεσημερι, και ηταν καλη επιλογή, αν και μεχρι τις 11,\nπου εφυγαν οι τελευταιοι, ψοφησα στην κουραση,αλλα και μενα μ'αρεσει!!!!!\nκαλη οργανωση λοιπον, μοιρασε τα ψωνια σε δόσεις, στρωσε τα τραπεζια απο την προηγουμενη,\nκαι καλα να περασετε!!\nολα αυτα πρεπει να γινουν μεχρι αυτο το Σαββατο? ρε φιλη...εισαι σουπερ ηρωας :)\nμε ολες τις περιγραφες με κανεις να θελω να ερθει η Παρασκευη αυριο και εχω μπροστα μου μια βδομαδα απιστευτης τρελλας!\nφιλακια και κουραγιο\nΠαντα μα παντα αισθανομαι καλυτερα οταν διαβαζω τετοια και καταλαβαινω γιατι καμια φορα μου το λενε αλλοι. Σημερα θελω να σε ευχαριστησω που εισαι τοοσο γλυκο πλασμα και να αρχισω παραυτα τα σχολια περι τραπεζιων!!! Δεκατεσσερα ατομα ειναι μια χαρα αριθμος, αλλα εχω παρατηρησει οτι ειτε 6 ατομα ειναι ειτε 16 η ιδια βαβουρα θα γινει στο σπιτι. Επομενως ελατε ολοι οι φιλοι να περασουμε ομορφα! Σκεφτομαι για τις 2 Γεναρη να μαζεψω τους φιλους γιατι πριν δεν προλαβαινω, βλεπεις αργησα..και μου κλεψαν τις ημερομηνιες!! Βεβαια εχω τα Χριστουγεννα και αλλο ενα στις 29 να πορευομαι αλλα με λιγωτερα απο 8 ατομα και τα δυο. Λοιπον να σου πω τι εκανα για τα δωρακια διπλωμενα στις πετσετες. Πηγα στο Occitane en Provence και πηρα αρωματικα κερακια και σαπουνακια τυλιγμενα σε ομορφα αμπαλαζ και τωρα ψαχνω για κατι ακομα αλλα θα καταληξω μαλλον σε ενα κλωναρακι ου απο το δενδρο μου. Το χιονι μας με εκανε να κλειστω και να φιαξω λιστες. Ευχομαι λοιπον Ευη μου καλες προετοιμασιες γιατι αυτες ειναι η πιο μεγαλη χαρα. Να ετοιμαζεις κατι για να το μοιραστεις με αλλους. Κι εσυ εισαι μανακι σε αυτα! Σε φιλω πολυ και στα δυο σου μαγουλακια. ΟΚ δωσε κι ενα στο Μανο να πορευεται!\nεκ μερους του Droopy, διαμαρτυρομαι! μα να το εξορισεις το ανθρωποσκυλο χριστουγεννιατικο? ελπιζω τουλαχιστον να τον αποζημιωσεις με extra gourmet τυρια που του αρεσουν! :-)\nΚαι από τον Βαγγέλη πότε θα περάσεις???? :))\nΥπέροχες οι βραδυές με λίγους και καλούς φίλους.\nΠεριμένουμε τις συνταγές και photos από το art de la table!!!\nΓια μένα το πιο συναρπαστικό σε τέτοια τραπέζια είναι πάντα ο πυρετός της προετοιμασίας. Φέτος θα είμαστε στο σπίτι της Θεσσαλονίκης λίγοι και καλοί. Ποιος ξέρει πού θα βρισκόμαστε του χρόνου. Εύχομαι επιτυχία, αγάπη, υγεία και πάντα ένα πλατύ χαμόγελο, αυτό το ζεστό το δικό σου\nΥγ. Τη συνταγή σου θα τη δοκιμάσω αυτή την εβδομάδα και αν πετύχει, τότε όλα τα χριστούγεννα θα την περάσουμε με τα cupcakes σου.\nΩραιότατα!! Όσο πιο κουραστικό ακούγεται, τόσο πιο απολαυστικό θα είναι στο τέλος..\nΤο αρ ντε λα ταμπλ να δούμε οπωσδήποτε!!\nΚαλή επιτυχία, θα ¨"σκίσει" σίγουρα!\nΜου αρέσει αυτές τις μέρες να ανοίγει το σπίτι, σε αγαπημένους και κολλητούς. Είναι πιο όμορφα!\nΕγώ θα κάθομαι στο τραπέζι των παιδιών με τα γαριδακια και τα πιτσινια φτιαγμένα ειδικά για την Ημερα από τον Βογκεριχτεν; Θελω και αρκουδοοοοο :-)))\nΓια να είμαι ειλικρινής ποτέ δεν ήμουν ιδιαίτερα φαν των Χριστουγέννων, ίσως γιατί μονίμως είχα και έχω κάτι να διαβάζω στις γιορτές (και δεν είναι Λογοτεχνία :ρ). Αλλά όταν διαβάζω τέτοια ποστς, μα την αλήθεια μου, ζηλέυω. Θα 'θελα κι εγώ ξέγνοιαστες διακοπές, τραπέζια, μπουφέδες και τα σχετικά και φυσικά ένα τρελό πάρτυ πριν ή μέτα!\nΑντ'αυτού ήδη περνάω και θα περνάω για πάρα πολύ καιρό αγκαλιά με πολλάάά βιβλία Ιατρικής, τόνους χαρτομάνι, μελάνια στις μπλούζες μου και ένα λάπτοπ που κινδυνεύει από ώρα σε ώρα να φύγει από το παράθυρο (και ξέρω ότι το μόνο που το γλιτώνει είναι ότι κατάγεται από ένα αγαπημένο φρούτο :ρ). Αλλά εντάξει, δεν παραπονιέμαι, τουλάχιστον όχι πολύ!\nΝα περάσετε τέλεια, να 'χετε καλές γιορτές, να φάτε και να πιείτε με μέτρο, και να 'στε πάντα αγαπημένοι.\nΜέχρι να τελειώσουν οι γιορτές εγώ θα προσπαθήσω να μη σας διαβάσω γιατί θα βάλω τα κλάμματα, οπότε, σας αφήνω με τραγουδάκι εορταστικό, να σας κρατήσει στο μουντ των γιορτών:\nφιλιά πολλά! Μαίρη Κρήσμας!\nεγω θελω τον αρκούδο αν δεν με καταλαβες ,γιατι βγηκα ανωνυμος.\nανώνυμη@ 3,80 τραπέζι ε? Σούπερ μου ακούγεται αν εξαιρέσεις πως στο δικό μας σπίτι θα έπρεπε το μισό να το βγάλουμε στην βεράντα..:-))Θα ακολουθήσω τις συμβουλές για την οργάνωση οπωσδήποτε... Φιλιά!!!\nmelissoula@ Είμαι, είμαι...:-) Κουράγιο και σε σένα και see you soon...:-)))XXX\nδεσποινάριον@ Φιλενάδα μου τέτοια μου γράφεις και με κάνεις να κοκκινίζω..:-)Το 14 πάντως είναι νούμερο τελικό για μας γιατί για παραπάνω δεν έχουμε ούτε σερβίτσια, ούτε καρέκλες...:-)Για το χιόνι δεν συζητώ... Ζηλεύω τρελλά!!!! Φιλάκια...\nDonnaBella@ Ο Droopy θα πάει δυο μέρες διακοπές στην πανσιόν αλλά όταν επιστρέψει με το καλό θα του έχω ολόκληρο μπουφέ από λιχουδιές μόνο για πάρτη του...:-)))\nRadio Marconi@ Την Παρασκευή Μαρκονάκι μου.. Όλα τα χούγια μας τα έχεις μάθει πια...:-))) Φιλάκια...\nlena@ Εννοείται πως θα τις ανεβάσω... Φιλιά...\nDora tsirka@ Του χρόνου εύχομαι να είστε στην Αθήνα για να σας δούμε κι όλας... περιμένω νέα με ανυπομονησιά για την συνταγή... Φιλάκια...\nwintersea@ Κουραστικό αλλά αξίζει την ταλαιπωρία φίλη... Φιλιά πολλά..\nKaterina ante Portas@ Ευχαριστώ πολύ!! Και εγώ, για τέτοιες στιγμές ζω... ΧΧΧ\nΑνώνυμος@ Ποιός είστε εσείς καλέ? :-)))\nallienlover@ Έτσι όμως θα γίνεις κάποτε μια διάσημη γιατρός να έχουμε και εμείς να λέμε πως σε ξέρουμε...:-))Υπομονή λοιπόν γιατί είναι ιερός ο σκοπός και εύχομαι υγεία, χαμόγελο και ... καλούς βαθμούς...:-))) Φιλιά πολλά...\nΑνώνυμος@ Πειράζει που πάλι δεν κατάλαβα? Είπαμε... Θα μπορούσα να είμαι και φυσική ξανθιά...:-)


Ποδήλατο | Page 289 | AVsite\nFirst Προηγούμενη 289 of 474\nΤΟ λοιπόν πήγα για το φιστινγκ\nΜαντέψτε τι είχα πετύχει σωστά\nΤΙΠΟΤΑ ούτε σχαράκια , ούτε ύψος σέλας , ούτε κλίση σέλας , ούτε τιμόνι ούτε τίποτα\nΘέλω και ένα λαιμό 110mm γιατί ο 90 είναι κοντός για την κορμάρα μου.\nΚατά τα άλλα στην σύντομη βόλτα καμία σχέση σχεδόν πάει μόνο του . Τα υπόλοιπα μεθαύριο\nΚαλά που δεν μιλάμε αγγλικά!\nHow much is the φιστιγκ?\nΑυτό το απλό με χρέωσε 45 .\nΤο εξελιγμένο με μαστίγια βαζελίνες σιλικόνες πριονοκορδέλες δεν ρώτησα , αλλά τον @applesgr τον περάσανε ένα χεράκι περιποιημένο, φαντάζομαι είναι κατά περίπτωση και σε τι λεπτομέρια φτάνεις.\nΣόφη επιλογή το s έναντι του xs πάντως που έβγαινε οριακά σε μένα βάση ύψους και καβάλου.\nReactions: kimon, AthanasiosL, applesgr and 1 other person\nΤο εργαλείο της canyon σε έβγαζε xs ή s? Τι σου είπανε, είναι σωστός ο σκελετός τελικά? Το έχω ένα άγχος αυτό, η canyon με έβγαζε s ενώ παντού αλλού ήμουν m που τελικά και αγόρασα (1.80 - 1.78 στον σωματομετρητή του στρατού στο 401).\nγια φακό θα κοιτούσα και αυτούς της nitecore.\nδεν τον έχω δοκιμάσει, αλλά έχω φακό κεφαλής της εταιρείας και είναι εξαιρετικός (και οικονομικός).\nΤο συγκεκριμένο βέβαια value for money δεν τον λες\nΕγώ πήρα τούτον εδώ\nΦορτιστές υψηλής απόδοσης, φακοί, μπαταρίες και αξεσουάρ υψηλής τεχνολογίας - XTAR\nΚάνα δυο αυτοκίνητα μου παίξανε τη μεγάλη σκάλα.... Δεν έδωσα σημασία και τους χαιρέτησα όπως ο mrbean...\nReactions: rose.athens, xfader and gonzo\nΣτο 172 ύψος με 82 καβάλο με έβγαζε xs ,με 83 s\nΣτο 173 ύψος με 82 s\nΕγώ μέτρησα 82 και ύψος μεταξύ 172 και 173 , το παιξα και πήρα s ευτυχώς .\nΤελικά ύψος ήμουν 172 και καβάλος 80 καμία σχέση αλλά ο σκελετός είναι σωστός και θέλει και μακρύτερο stem 20mm\nΣτα drops φαίνεται έντονα.\nΟ μάστορας μου είπε ότι στο μικρότερο θα στριμωχνόμουν έντονα ,ήδη δεν μπορώ να καθήσω μπροστά στη σέλα\nΑσχέτως μεγεθών που είναι θέμα ορισμού καταλαβαίνω ότι η canyon προτείνει πιο κοντούς σκελετούς ή τα όρια της είναι προς το κοντό.\nΈνας λόγος που ήθελα να πάρω ποδήλατο από Ελλάδα ήταν να φύγουμε από τα θεωρητικά και να δούμε τι παίζει στην πράξη , βέβαια έπεσα και σε περίοδο που ότι με ενδιέφερε ήταν παραγγελία ή πιο ακριβό.\nΓια παρόμοιο λόγο δεν ήθελα να δώσω πολλά για ποδήλατο . Άντε τώρα να παρασυρθείς (ευκολάκι) και να πάρεις πχ endurance 8 disc (ήταν διαθέσιμο σε κόκκινο με ultegra κλπ λίγες μέρες πριν) να δώσεις 2200 πόσο πήγαινε και να είναι λάθος μέγεθος επειδή είμαι άσχετος...\nΕγώ με 170 και 81 inseem έβγαινα επίσης XS, το οποίο και αγόρασα. Χρειάζομαι και εγώ ένα τσακ μακρύτερο stem.\nΌντως καθήσαμε εκεί κανά 2.5ωρο, τα είχα κάνει μαντάρα κι εγώ και είχα τραυματιστεί γι αυτό.\nΈχω πραγματικά απορία να δοκιμάσω το S. Πιστεύω με τις κατάλληλες αλλαγές και τα δύο θα τα πηγαίνω.\nΤους είπες ότι ήρθε ένας νεανίας με σακατεμένο γόνατο πριν καμια εβδομάδα?\nΑν αλλάξεις stem, σου αγοράζω το παλιό σου!\nΑρχίσαμε και τις τράμπες\nΟι κράμπες είναι μέσα στο πρόγραμμα, τσίμπα καμιά μπανάνα τη ώρα της άσκησης, βοηθάει.\nΕμένα στη αρχή βοηθούσαν, τώρα δεν κάνουν τίποτα...\nΤο έχω γυρίσει στη χημεία που αναγκαστικά είναι το επόμενο level, όχι τίποτα το φοβερό, απλοί ηλεκτρολύτες με ένα εκατομμύριο επιπλέον συστατικά\nΤραμπες έγραψες, κράμπες διάβασα\nReactions: xfader, pankrok and applesgr\nΧρήστο αν αναφέρεσαι σε εμένα κάνω εναλλάξ τρέξιμο με πολλές διατάσεις για το θέμα αυτό. Και με έχει βοηθήσει πολύ. Πάντως είμαι γενικά από αυτούς που αντέχουν στον πόνο και δεν με ενοχλεί ιδιαίτερα. Περισσότερο φοβάμαι έναν επακόλουθο τραυματισμό που θα με αφήσει εκτός...\nΝαι μωρέ διάβασα λίγο λάθος...\nΠανάγο δεν μπορώ να καταλάβω τι το διαφορετικό έχει ένας universal λαιμος και δεν μπαίνει στο canyon.\nΆμα ως τόσο σε ενδιαφέρει έχω έναν 110mm της ritchey, μου έχει μείνει από τις θκιέσμ δοκιμές.\nΕίναι ο φθηνός τις σειράς, αυτό δεν σημαίνει ότι δεν είναι καλός, ίσα ίσα είναι πολύ στιβαρό πράμα αλλά λίγο βαρύ,\nάμα σε ενδιαφέρει και σου κάνει, χάρισμα!\nΕίναι ο φθηνός τις σειράς, αυτό δεν σημαίνει ότι δεν είναι καλός, ίσα ίσα είναι πολύ στιβαρό πράμα αλλά λίγο βαρύ, View attachment 183118 View attachment 183119 άμα σε ενδιαφέρει και σου κάνει, χάρισμα!\nΚάποιοι Canyon είναι στο πιρούνι 1.1/4\nΕνώ οι universal αν δεν κάνω λάθος είναι 1.1/8\nΧρήστο θα γίνει η τράμπα αργά η γρήγορα μην φοβάσαι... μετά το bikefit από ότι διαβάζω όλοι αλλάζουν λαιμό...\nΧρήστομ να μετρήσω να σε πω\nΚωσταμ θέλεις 90αρι λαιμό;\nΘα στεγνώσει ο δρόμος να βγούμε μωτηβροχημ;\nΤι άρχισε ν βρέχει από σήμερα? Fk\nΜωρέ αυτά είναι γνωστά, νομίζω τα έχουμε ξανά πει εδώ μέσα.\nΕγώ θέλω να αλλάξω το μήκος του δισκοβραχίονα αλλά ακόμα δεν έχω αξιωθεί να πάω για bikefisting.\nΕίναι και πολλές οι παράδες γιαυτό το καθυστερώ, θέλω δισκοβραχίονα με L R βατόμετρο\nΧρήστο είναι 1 1/4 ;\nΑν ναι να οργανωθούμε αλλιώς να ψωνίσω να αρχίσουμε τις τράμπες\nΌχι είναι 1 1/8 αυτός που έχω δυστυχώς.\nΓιατί η canyon εχει λεπτό λαιμό πιρουνιού?\nΟύι ούι εσύ δεν πάς για φίστινγκ ρε φίλε, εσύ πας για bsdm και βάλε... L R βατόμετρο σε di2...\nOnline τώρα: 459 (Μέλη: 43, Επισκέπτες: 416)


Κινδυνεύει να μπει η Γη σε φάση θερμοκηπίου λόγω της κλιματικής αλλαγής\nΗ Γη μπορεί να μπει σε φάση «θερμοκηπίου» αν δεν γίνει κάτι με την κλιματική αλλαγή\nipop team\t4 years ago έρευνες κλιματική αλλαγή\nΤα τελευταία στοιχεία για την υπερθέρμανση του πλανήτη είναι ιδιαίτερα ανησυχητικά, καθώς ερευνητές εκτιμούν πως αν δεν κάνουμε άμεσα κάτι για την κλιματική αλλαγή, δεν θα μπορέσουμε ν’ αποφύγουμε το να εισέλθει ο πλανήτης μας σε μια φάση συνθηκών «θερμοκηπίου».\nΓια τον κίνδυνο να εισέλθει η Γη σε φάση θερμοκηπίου λόγω της κλιματικής αλλαγής προειδοποιούν επιστήμονες απ’ όλο τον κόσμο. Ο μέσος όρος των θερμοκρασιών παγκοσμίως είναι 4-5 βαθμούς Κελσίου υψηλότερος κι ακόμα κι αν οι στόχοι για μείωση των εκπομπών αερίων που προκαλούν την υπερθέρμανση του πλανήτη, οι οποίοι ορίστηκαν στη συμφωνία του Παρισιού, επιτευχθούν, ενδεχομένως αυτό να μην μπορέσει ν’ αποφευχθεί.\nΗ μελέτη δημοσιεύτηκε ενώ ένα κύμα καύσωνα πλήττει την Ευρώπη (η θερμοκρασία ανέβηκε πάνω από τους 40° Κελσίου φέτος σε μεγάλο μέρος της Ευρώπης) ενώ η ξηρασία και οι δασικές πυρκαγιές είναι σε έξαρση.\nΩστόσο, σύμφωνα με τους επιστήμονες, δεν είναι σίγουρο εάν το κλίμα της Γης μπορεί να παραμείνει σταθερό και ασφαλές 2 βαθμούς Κελσίου πάνω από τα επίπεδα της προβιομηχανικής εποχής, ή εάν αυτό το σενάριο θα πυροδοτήσει άλλες διεργασίες και τελικά την υπερθέρμανση του πλανήτη, ακόμη και σε περίπτωση που ο κόσμος φρενάρει ή σταματήσει τις εκπομπές αερίων που προκαλούν το φαινόμενο του θερμοκηπίου, σύμφωνα με τη μελέτη.\nΣύμφωνα με όσα αναφέρει το ΑΠΕ- ΜΠΕ στο σχετικό του δημοσίευμα, σήμερα ο παγκόσμιος μέσος όρος της θερμοκρασίας υπολογίζεται ότι ξεπερνά κατά 1 βαθμό Κελσίου το επίπεδο της προβιομηχανικής εποχής κι ανεβαίνει με ρυθμό 0,17° Κελσίου ανά δεκαετία.\nΟι επιστήμονες απ’ τα Ινστιτούτα και τα Πανεπιστήμια της Στοκχόλμης, της Κοπεγχάγης, του Πότσδαμ και του Εθνικού Πανεπιστημίου της Αυστραλίας, σημειώνουν πως είναι πολύ πιθανό, αν ξεπεραστεί ένα κρίσιμο όριο, να υπάρξουν αλυσιδωτές αντιδράσεις και διεργασίες που θα οδηγήσουν σε βίαιες αλλαγές του κλίματος της Γης.\nΤέτοιες διεργασίες είναι: Η τήξη των στρωμάτων μόνιμου πάγου, η απώλεια των υδριτών μεθανίου από τους βυθούς των ωκεανών, η χαμηλότερη απορρόφηση διοξειδίου του άνθρακα από τη γη και τους ωκεανούς, η απώλεια μεγάλων στρωμάτων πάγου στην Αρκτική και στην Ανταρκτική.\nΟ Γιόχαν Ρόκστρεμ, ένας από τους συγγραφείς της μελέτης που δημοσιεύεται στα Πρακτικά της Εθνικής Ακαδημίας Επιστημών (PNAS) και εκτελεστικός διευθυντής του Κέντρου της Στοκχόλμης για την Ανθεκτικότητα, δήλωσε πως όλα αυτά μπορεί να αρχίσουν ν’ ανατρέπονται σαν «σειρά από ντόμινο».\n«Μπορεί να είναι πολύ δύσκολο, ή αδύνατο, να σταματήσουμε όλα τα ντόμινο πριν ανατραπούν. Ολόκληρα τμήματα της Γης μπορεί να ερημοποιηθούν, να γίνουν μη κατοικήσιμα, εάν η “Γη-Θερμοκήπιο” γίνει πραγματικότητα», τόνισε ο επιστήμονας.\nΓια ν’ αποφευχθεί η μετατροπή του πλανήτη σε «θερμοκήπιο» δεν αρκεί η μείωση των εκπομπών αερίων που προκαλούν το φαινόμενο. Η μελέτη προτείνει την καλύτερη διαχείριση των δασών, των αγροτικών καλλιεργειών και των καλλιεργούμενων εδαφών, την προστασία της βιοποικιλότητας και την ανάπτυξη τεχνολογιών για την αφαίρεση διοξειδίου του άνθρακα από την ατμόσφαιρα.\n«Μιλώντας με το Καλοκαίρι του 2018 στο φόντο, ασφαλώς δεν μπορούμε να ισχυριστούμε ότι πρόκειται για λαθεμένο συναγερμό: Τους βλέπουμε τους λύκους πλέον», δήλωσε απ’ την πλευρά του ο Φιλ Ουίλιαμσον, ερευνητής για το κλίμα στο University of East Anglia.\nΔείξε αυτό το video σ’ όποιον δεν πιστεύει στην κλιματική αλλαγή\nTags : έρευνεςκλιματική αλλαγή\nipop team 7 August 2018\nΗλιοφάνεια παντού! Επιτέλους νιώθουμε το Καλοκαίρι!\nΔοκίμασες το νέο Android 9 Pie που θα σε κάνει να ξεκολλήσεις απ’ το κινητό;\nΟι λευκές Άλπεις γίνονται…πράσινες! – Η κλιματική αλλαγή κάνει αισθητή την παρουσία της και από το διάστημα\nThe Newsroom 3 June 2022


Ψυχραιμία… | Leoforos.gr\n13 Σεπτεμβρίου 2017 08:08\nΑπαιτείται σοβαρότητα και υπομονή προκειμένου να πάρει σάρκα και οστά το όνειρο της «σωτηρίας»\nΤο να αναφέρει κανείς ποιο είναι το νούμερο ένα θέμα για όλους τους Παναθηναϊκούς αυτή τη στιγμή, είναι περιττό. Δεν υπάρχουν αγωνιστικά θέματα, δεν υπάρχουν διαιτησίες, δεν υπάρχει τίποτα. Το πλάνο που ενέπνευσε ο Δημήτρης Γιαννακόπουλος, το «PAO Foundation» δηλαδή, είναι στο μυαλό και στο στόμα όλων των φίλων του «τριφυλλιού». Με την κατάσταση που επικρατεί σε ΠΑΕ και Ερασιτέχνη, είναι απόλυτα λογικό να ξυπνά η ελπίδα σε όλους τους φίλους του μεγαλύτερου Ελληνικού συλλόγου. Αυτό γεννά τεράστια προσμονή, «κάψα» για να μάθει ο καθένας διάφορες λεπτομέρειες και πάει λέγοντας. Επειδή «πουλάει» το ζήτημα αυτό, πολλοί είναι αυτοί που θα το δουν έτσι. Ως κάτι που «πουλάει» δηλαδή. Στοιχείο που αυτή τη στιγμή είναι το τελευταίο που πρέπει να ενδιαφέρει.\nΕιδικά απ’ τη στιγμή που οι φήμες γίνονται ειδήσεις και τα ψέματα πληροφορίες, καλό είναι όλοι μας να κρατήσουμε μια ψύχραιμη στάση. Δεν υπάρχει ούτε ένας που να μην θέλει να προχωρήσει το πλάνο του Δημήτρη Γιαννακόπουλου. Δεν υπάρχει ούτε ένας που να μην αντιλαμβάνεται την σοβαρότητα των στιγμών για τον Παναθηναϊκό ως σύλλογο και την σωτηρία που μπορεί να προσφέρει το «PAO Foundation». Γι’ αυτό ακριβώς, όμως, δεν πρέπει να πιστεύουμε όσα λέγονται δεξιά κι αριστερά. Ας αποδειχθούν αλήθεια στο τέλος. Καλύτερα να μην ασχοληθούμε τώρα με μια φήμη που ίσως να έχει δόση αλήθειας, παρά να αναπαράγουμε μεταξύ μας τα… σότα του αιώνα. Ειδικά με την γιγάντωση των μέσων κοινωνικής δικτύωσης, το θέμα έχει ξεφύγει εντελώς. Υπάρχουν εκατοντάδες σελίδες που ασχολούνται με τον Παναθηναϊκό, εκατοντάδες «δημοσιογράφοι» που θεωρητικά ξέρουν τα πάντα και τους πάντες. Όταν για πέντε likes πουλάνε και την μάνα τους, δεν είναι δυνατόν να μπούμε στην διαδικασία να τους εμπιστευτούμε σε ένα τόσο σοβαρό ζήτημα.\nΤο μόνο που δεν έχουμε δει μέχρι τώρα, είναι πως υπάρχει και… Ρώσος επιχειρηματίας με τον οποίο έχει συμφωνήσει ο Δημήτρης Γιαννακόπουλος. Και αυτός ο Ρώσος είναι ο Ιβάν Ντράγκο που θέλει να επενδύσει τα χρήματα που έβγαλε από τον αγώνα που έκανε με τον Ρόκυ Μπαλμπόα. Όσα του έμειναν τουλάχιστον, γιατί μεσολάβησε και το διαζύγιο με την Μπριγκίτε Νίλσεν.\nΞαναλέμε, είναι απίστευτα σοβαρό θέμα το «PAO Foundation». Μοιραζόμαστε την ίδια προσμονή, την ίδια θέληση, την ίδια ελπίδα. Καταλαβαίνουμε πως το να κάνετε υπομονή είναι δύσκολο, αλλά δυστυχώς αυτός είναι ο μόνος σωστός δρόμος. Για το καλό του Παναθηναϊκού και του μεγαλόπνοου εγχειρήματος που μπορεί να βγάλει το «τριφύλλι» απ’ την δυσκολότερη εποχή της ιστορίας του (σε επίπεδο ΠΑΕ και Α.Ο.).


Πριγκίπισσα Νταϊάνα: 5 φορές που έσπασε τους βασιλικούς κανόνες\nΕίτε αγκαλιάζοντας ασθενείς του AIDS, είτε χορεύοντας το Uptown Girl μπροστά στο άναυδο κοινό της Όπερας του Λονδίνου η πριγκίπισσα Νταϊάνα έγραψε όλους τους κανόνες από την αρχή.\nΗ πριγκίπισσα Νταϊάνα άλλαξε το πρόσωπο της μοναρχίας στην Βρετανία ακολουθώντας την δική της συχνά ανορθόδοξη διαδρομή. Είτε αγκαλιάζοντας ασθενείς του AIDS, είτε χορεύοντας το Uptown Girl μπροστά στο άναυδο κοινό της Όπερας του Λονδίνου η «πριγκίπισσα της καρδιάς» έγραψε όλους τους κανόνες από την αρχή. Αυτές είναι πέντε χαρακτηριστικές περιστάσεις που η πριγκίπισσα έκανε τα πράγματα με τον δικό της τρόπο:\nΔιάλεξε μόνη της το δαχτυλίδι των αρραβώνων της\nΈνα από τα πιο αναγνωρίσιμα δαχτυλίδια αρραβώνων στην ιστορία είναι αυτό της πριγκίπισσας Νταϊάνα: Το δαχτυλίδι από ζαφείρι που περιβάλλεται από διαμάντια, αξίας 60.000 δολαρίων, δόθηκε στην Νταϊάνα από τον Κάρολο το 1981. Σε σχέδιο του οίκου Garrard ήταν επιλογή της μέλλουσας νύφης. Αυτό που έκανε την επιλογή της αμφιλεγόμενη ήταν ότι το δαχτυλίδι εμφανιζόταν επίσης στον κατάλογο του κοσμηματοπωλείου.\nΔεν γέννησε στα ανάκτορα αλλά σε μαιευτήριο\nΌταν η Νταιάνα γέννησε τον πρώτο της γιο, τον πρίγκιπα Γουίλιαμ, έσπασε το βασιλικό πρωτόκολλο επιλέγοντας να γεννήσει σε μαιευτήριο και όχι στα ανάκτορα όπως συνηθιζόταν μέχρι τότε.\nΟ Γουίλιαμ ήταν ο πρώτος διάδοχος του θρόνου που γεννήθηκε σε μαιευτήριο. Ο Γεώργιος ΣΤ’ είχε γεννηθεί στο Σάντρινγκχαμ το 1895, η βασίλισσα Ελισάβετ Β’ γεννήθηκε στο σπίτι των παππούδων της στο Mayfair το 1926 και ο Πρίγκιπας Κάρολος γεννήθηκε στα Ανάκτορα του Μπάκιγχαμ το 1948.\nΌταν λοιπόν ήρθε η ώρα να γεννήσει τον μελλοντικό βασιλιά της Αγγλίας, η Νταϊάνα ήξερε ότι η επιλογή της πτέρυγας Λίντο του Νοσοκομείου St. Mary’s θα έσπαγε παραδόσεις ετών. Στην ουσία δημιούργησε μια νέα παράδοση την οποία ακολούθησε πιστά ο γιος της Γουίλιαμ και η Κέιτ Μίντλετον που έφερε στον κόσμο τα δικά τους παιδιά στο ίδιο μαιευτήριο.\nΔιάβασε τη συνέχεια στο www.hello.gr\n#hello.gr #princess Diana\nMeghan Markle: Συναισθηματικά φορτισμένη στο μνημείο του μακελειού στο Τέξας Η Kim Kardashian ξεσπά κατά του Kanye West: «Δεν μπορούσα να ελέγξω πώς μου φερόταν» Η Μαρία Κορινθίου ποζάρει με μαγιό: Η απίστευτη αλλαγή στη σιλουέτα της Rosie Huntington-Whiteley: Οι φωτογραφίες τη στιγμή που θηλάζει την 3μηνών κόρη της Gianni Versace: Προς πώληση το θρυλικό σπίτι του 70 εκ. δολαρίων στη Νέα Υόρκη\nMotoGP – Mugello: Φουλ της Ιταλίας


Συνοδέψτε το γεύμα σας με αυτές τις τροφές και χάστε βάρος πιο γρήγορα! - OlaSimera\n22:37 Tρώμε λάθος τη ντομάτα! Ποιος είναι ο σωστός τρόπος\nαδυνάτισμα, βιταμίνη, γιαούρτι, δίαιτα, ενέργεια, έρευνες, ημέρα, θερμίδες, κανέλα, μεταβολισμό, οργανισμό, περιοχή, πιπεριές, ποιες είναι, πράσινο τσάι, ρύζι, σακχάρου, συνταγές, τσάι, υδατάνθρακες\nΔείτε ΓΙΑΤΙ είναι σημαντικό να καταλάβουμε ΤΙ συμβαίνει στα μωρά όταν τα κρατάμε ξυπόλητα


προσφορες. 55€ ολοκληρωμενη αποτριχωση σωμα και προσωπο περιλαμβανει: full ποδια (με κερι), full χερια (με κερι),\n55€ ολοκληρωμενη αποτριχωση σωμα και προσωπο περιλαμβανει: full ποδια (με κερι), full χερια (με κερι),\nπροσφορα για: 55€ για μια ΟΛΟΚΛΗΡΩΜΕΝΗ ΑΠΟΤΡΙΧΩΣΗ ΣΕ ΣΩΜΑ ΚΑΙ ΠΡΟΣΩΠΟ που περιλαμβανει: Full Ποδια (με κερι), Full Χερια (με κερι), Bikini Πλαϊνα (με κερι), Μασχαλες (με κερι), Άνω Χειλος και Φρυδια (με κλωστη). Σε εναν ολοκαινουργιο ομορφο και ευχαριστο χωρο, με πολυ αγαπη για την φροντιδα και την περιποιηση της γυναικειας ομορφιας. Απο το B-UNIQUE στην Αργυρουπολη. Αρχικης αξιας 120€. Έκπτωση 54%


ναυαρχιδα: ΕΛΕΥΘΕΡΟΤΥΠΙΑ: Εφιαλτικά σενάρια για μισθούς - συντάξεις\nΕΛΕΥΘΕΡΟΤΥΠΙΑ: Εφιαλτικά σενάρια για μισθούς - συντάξεις\nΤα ποσοστά αναπλήρωσης για κάθε χρόνο στην ασφάλιση θα περιοριστούν στο 1,4% (για τα πρώτα χρόνια ασφάλισης), έως 1,7% για τα χρονια πέραν του 33ου, από 2% το χρόνο σήμερα και 70% για την 35ετία στο ΙΚΑ (βλέπε άλλο ρεπορτάζ στην «Οικονομία»). Τα μέτρα αυτά θα τεθούν σε ισχύ από το 2018\nΚάνετε κλικ στο τίτλο για να διβάσετε το πήρες άρθρο\nΑναρτήθηκε από ναυαρχιδα στις 12:35 μ.μ.\nΕτικέτες Ελευθεροτυπία, μισθολογικα, Ναυραρχίδα, συντάξεις\nΚΑΘΗΜΕΡΙΜΗ : Η ιδιωτική περίθαλψη γιγαντώνεται\nTVXS : Η ΕΛΛΑΔΑ ΟΜΗΡΟΣ ΟΙΚΟΝΟΜΙΚΩΝ ΔΟΛΟΦΟΝΩΝ\nΕΛΕΥΘΕΡΟΤΥΠΙΑ: Εφιαλτικά σενάρια για μισθούς - συν...


Τι καταψήφισαν στην ΟΛΜΕ; | Γερανίζοντας σε ...άλλους τόπους\nΤι καταψήφισαν στην ΟΛΜΕ;\ntags: ΟΛΜΕ, ΠΑΜΕ-Εκπαιδευτικών\nΤη Δευτέρα, 7 Οκτώβρη, συνεδρίασε το ΔΣ της ΟΛΜΕ. Οι δυνάμεις του ΠΑΜΕ ανέδειξαν την ανάγκη να συνεχιστεί και να κλιμακωθεί ο αγώνας, αξιοποιώντας και την πείρα από την πρόσφατη απεργία. Σ’ αυτήν την κατεύθυνση, κατέθεσαν πρόταση για κήρυξη γενικής, πανεργατικής – πανδημοσιοϋπαλληλικής απεργίας στις 23 Οκτώβρη. Την πρόταση καταψήφισαν οι δυνάμεις των ΣΥΝΕΚ (ΣΥΡΙΖΑ), της ΔΑΚΕ και της ΠΑΣΚ.\nΑπό τα «επιχειρήματα» που ακούστηκαν, αξίζει να σταθεί κανείς στα όσα είπε ο Β. Τζαφάς, εκπρόσωπος των ΣΥΝΕΚ στο ΔΣ: «Η απεργία που προτείνει το ΠΑΜΕ είναι διασπαστική, είναι κομματική, δεν έχει σχέση με γενική απεργία, λειτουργεί σαν αντιπερισπασμός στο κίνημα, για να κρύψει το γεγονός ότι το ΠΑΜΕ υπονομεύει τους αγώνες, το ΠΑΜΕ είναι αναξιόπιστη δύναμη και θα καταψηφίσουμε τη γενική απεργία μόνο γι’ αυτό (!)».\nΣχολιάζοντας τη στάση των άλλων δυνάμεων, η Πανελλαδική Γραμματεία Εκπαιδευτικών του ΠΑΜΕ σημειώνει τα εξής: «Δηλαδή, τι καταψήφισαν; Την προσπάθεια που κάνουν σωματεία με ταξικό προσανατολισμό, για να δοθεί ενιαία πανεργατική – πανδημοσιοϋπαλληλική απάντηση, από όλους τους εργαζόμενους μαζί, από όλους τους κλάδους μαζί, ενάντια στα νέα βάρβαρα μέτρα! Σωματεία, που πασχίζουν οι εργαζόμενοι να οργανωθούν στους τόπους δουλειάς και να πάρουν την υπόθεση του αγώνα στα χέρια τους, που συγκρούονται με κυβέρνηση – εργοδοσία και δε χωρίζουν τους επιχειρηματίες σε καλούς και κακούς, σε υγιείς και μη, που δεν προσκυνούν την ΕΕ.\nΜερικές χιλιάδες λαού που ακολουθούν τους …ενωτικούς συνδικαλιστές\nΤην προσπάθεια αυτή, οι δυνάμεις των ΣΥΝΕΚ χαρακτήρισαν σαν διασπαστική, σαν αντιπερισπασμό, σαν κομματική (προφανώς ΠΑΣΚ και ΔΑΚΕ που αποτελούν πλειοψηφία σε ΓΣΕΕ – ΑΔΕΔΥ είναι ακομμάτιστες), που υπονομεύει μάλιστα τους αγώνες! Δεν μας προξενεί εντύπωση.\nΕίναι οι ίδιες δυνάμεις που το προηγούμενο διάστημα οργάνωσαν έναν αγώνα, αφήνοντας στην άκρη τις προϋποθέσεις επιτυχίας του, που επέλεξαν να κάνουμε μία απεργία διαρκείας στα τυφλά, από μόνοι μας χωρίς να διασφαλίζεται κοινός βηματισμός με άλλους κλάδους, ούτε καν των δύο εκπαιδευτικών ομοσπονδιών! Που επέλεξαν στόχους και μορφές πάλης με κριτήριο, όχι πώς θα γίνουν αποτελεσματικοί οι αγώνες μας, πώς θα πάνε ένα βήμα μπροστά τα αιτήματά μας, αλλά πώς θα συνδράμουν τις επιδιώξεις του ΣΥΡΙΖΑ για να μεγαλώσουν τα εκλογικά του ποσοστά και να γίνει «χαλίφης στη θέση του χαλίφη». Αυτές είναι οι δυνάμεις του ΣΥΡΙΖΑ στο συνδικαλιστικό κίνημα! Αυτός είναι ο νέος κυβερνητικός συνδικαλισμός!».\n← Γι αυτή την «αριστερά» μιλάμε!!! -Συνεργασία ΠΑΣΚΕ, ΔΑΚΕ, «Παρέμβασης» – απέκλεισαν τις ταξικές δυνάμεις από το προεδρείο.\n72 χρόνια από την ίδρυση του ΕΑΜ: Ας αποκαλύψουμε την «αλήθεια» για το «δημοκρατικό τόξο» →


Τι θα δουν τα μάτια μας; « Ελεύθερο Βήμα Αχαρνών\n« 19 Μαΐου – Ημέρα Εθνικής Μνήμης\nΗ “ΑΧΑΡΝΑΪΚΗ ” κυκλοφόρησε – Φύλλο 119 της 17ης Μαΐου 2015 »\nΤι θα δουν τα μάτια μας;\nΤι δουλειά έχει ο Βαρουφάκης με την εταιρία του Bitcoin\nΩς σύμβουλος εταιρείας της Σιγκαπούρης που λανσάρει Bitcoins, εμφανίζεται ο υπ. Οικονομικών, σύμφωνα με την εφημερίδα Πρώτο Θέμα.\n16 Μαΐ. 15 (21:05) | upd: 16 Μαΐ. 15 (21:29)\nΓιάνης Βαρουφάκης. Η Ελπίδα για την οικονομία της Ελλάδος, (κλικ εδώ)\nΗ Ελπίδα έρχεται με Bitcoin !!\nΟ Γιάνης Βαρουφάκης έκανε δηλώσεις για το θέμα αυτό σήμερα,(κλικ εδώ).\nThis entry was posted on 16 Μαΐου 2015 στις 9:07 ΜΜ\tand is filed under ΣΥΡΙΖΑ. You can follow any responses to this entry through the RSS 2.0 feed. You can leave a response, ή trackback from your own site.


Το State Department εξέφρασε τη διαφωνία του για τις δηλώσεις Erdogan περί «Λωζάνης» | Parakato.gr\nΕίσαστε εδώ: » ΑΡΧΙΚΗ » ΕΛΛΗΝΟΤΟΥΡΚΙΚΑ » Το State Department εξέφρασε τη διαφωνία του για τις δηλώσεις Erdogan περί «Λωζάνης»\nΤο State Department εξέφρασε τη διαφωνία του για τις δηλώσεις Erdogan περί «Λωζάνης»\nΤη διαφωνία του σχετικά με τις δηλώσεις του τούρκου προέδρου για την επικαιροποίησης της συνθήκης της Λωζάνης εξέφρασε το ΥΠΕΞ των ΗΠΑ, κατά τη σημερινή προγραμματισμένη ενημέρωση Τύπου.\nΕιδικότερα, η εκπρόσωπος του State Department, Heather Nauert, ερωτηθείσα σχετικά ανέφερε ότι από θέμα αρχής οι ΗΠΑ υποστηρίζουν κυριαρχία των χωρών της περιοχής συμπεριλαμβανομένων Ελλαδας-Τουρκίας.\nΔημοσίευση: Δεκεμβρίου 08, 2017 - Κατηγορία: ΕΛΛΗΝΟΤΟΥΡΚΙΚΑ\n0 Σχόλια για την ανάρτηση: "Το State Department εξέφρασε τη διαφωνία του για τις δηλώσεις Erdogan περί «Λωζάνης»"


Η ΑΒ Βασιλόπουλος, Χρυσός Δωρητής του Προγράμματος ΔΙΑΤΡΟΦΗ, υποστήριξε πάνω από 1.000 παιδιά σε 22 σχολεία σε Αττική, Θεσσαλονίκη, Ημαθία, Ροδόπη, Ξάνθη\nΑπό το 2014 μέχρι και σήμερα, η ΑΒ Βασιλόπουλος, Χρυσός Δωρητής του Προγράμματος ΔΙΑΤΡΟΦΗ έχει εξασφαλίσει περισσότερα από 1.200.000 υγιεινά και θρεπτικά γεύματα στους μαθητές του Προγράμματος, προσφέροντας ανακούφιση σε χιλιάδες παιδιά και τις οικογένειές τους.\nΠαράλληλα, η ΑΒ στηρίζει την εκπαίδευση και προώθηση της υγιεινής διατροφής στα παιδιά, ενώ συμβάλλει σημαντικά και στην καταπολέμηση της πείνας και της επισιτιστικής ανασφάλειας, καθώς και στη βελτίωση των διατροφικών συνηθειών.\nΜε την πολύτιμη στήριξη της ΑΒ Βασιλόπουλος το σχολικό έτος 2020 – 2021, μπορέσαμε να προσφέρουμε περισσότερα από 180.000 γεύματα σε μαθητές του Προγράμματος!\nΣας ευχαριστούμε θερμά από την καρδιά μας!


Our Festival 6 - Παράταση Προθεσμίας έως 10 Απριλίου\nΔημοσιεύτηκε 7/4/2020 14:55\nΟ Henry Moore είχε πει «To be an artist is to believe in life».\nΚάπως, έτσι κι εμείς, περισσότερο έντονα από ποτέ –μέσα σε αυτή την περίεργη και αντιφατική στασιμότητα που έχουμε υποβληθεί- εξαντλούμε όλα τα αποθέματα αισιοδοξίας μας και εστιάζουμε στο Φεστιβάλ μας, το Our Festival, το οποίο –καλώς εχόντων των πραγμάτων- θα διεξαχθεί στο Σεπτέμβριο του 2020 στο Θέατρο της Ρεματιάς στο Χαλάνδρι.\n** για κάθε λεπτομέρεια ή διευκρίνιση που τυχόν χρειαστείτε, μη διστάσετε να επικοινωνήσετε με την κυρία Γεωργία Ζούμπα στο 6976 408 158 ή zoubitsageorgia@hotmail.com